Η Πανσέληνος στον Καρκίνο (Το Φεγγάρι του Λύκου)- 30 Δεκεμβρίου 2020 - Περί Αστρολογίας\nΗ Πανσέληνος στον Καρκίνο (Το Φεγγάρι του Λύκου)- 30 Δεκεμβρίου 2020\nΔιαβάστε για την τελευταία πανσέληνο του έτους! Με τον αστρολόγο Άγγελο Πέτσιο.\nΣτις 30 Δεκεμβρίου, έχουμε την τελευταία Πανσέληνο του έτους, και η οποία πραγματοποιείται στο υδάτινο ζώδιο του Καρκίνου. Η Πανσέληνος είναι η κορύφωση του Σεληνιακού Κύκλου, πόσο δε μάλλον που είναι στο ζώδιο που κυβερνά η Σελήνη. Η Πανσέληνος αυτή λοιπόν, με τον τρόπο της θα μας ακουμπήσει όλους. Στην επιφάνεια θα αναδυθούν συναισθήματα που θα αφορούν τα παιδικά μας χρόνια και την οικία μας.\nΟ άξονας Καρκίνου-Αιγόκερω έχει να κάνει με την ισορροπία ανάμεσα, στην ιδιωτική ζωή, την ανάγκη να έχουμε μία σταθερή βάση, την δέσμευση, την αγάπη, την ύπαρξη οικογένειας, και της ανάγκης για φροντίδα, θέματα που κυβερνά ο Καρκίνος, και την δημόσια ζωή, την επαγγελματική σταδιοδρομία, τα επιτεύγματα, την ανταμοιβή/τιμωρία, την φήμη, και την υπευθυνότητα, θέματα που κυβερνά ο Αιγόκερως. Με κάποιο τρόπο ο άξονας αυτός έχει να κάνει με την ισορροπία ανάμεσα στην με και χωρίς όρους αγάπη. Μην ξεχνάμε πως μία πανσέληνος στον άξονα Καρκίνου-Αιγόκερω ξυπνάει τις μνήμες μας από τους γονείς μας, οπότε (κυρίως) οι μεγαλύτερες ηλικίες θα νιώσουν μία βαθιά νοσταλγία για τις ημέρες που έζησαν ως παιδιά με την μαμά και τον μπαμπά.\nΟ κόσμος όλος, με αυτήν την Πανσέληνο, θα κάνει έναν απολογισμό για όλα όσα συνέβησαν μέσα σε αυτόν τον χρόνο. Η Σελήνη στον Καρκίνο αν και είναι προσωπική, θα μας βοηθήσει να κατανοήσουμε αυτό που περνάμε συλλογικά, και μέσα από αυτήν την κατανόηση θα καταφέρουμε να φροντίσουμε καλύτερα τους εαυτούς μας. Σε αυτό θα βοηθήσει το τετράγωνο της Πανσελήνου με τον Χείρωνα, το οποίο θα μας επιτρέψει να πετάξουμε από επάνω μας αυτά που μας πληγώνουν τώρα, αλλά και τα μακροχρόνια προβλήματα που έχουμε με τους γονείς μας και τα οποία στοιχειώνουν την ενήλικη ζωή μας. Το τετράγωνο αυτό θα είναι ένα εξωτερικό κάλεσμα να εκφράσουμε αυτά που νιώθουμε, να τους δώσουμε μορφή, και στην συνέχεια να τα απελευθερώσουμε ώστε απλά να γίνουν μνήμες.\nΗ Καρκινίσια Σελήνη σχηματίζει εξάγωνο με τον Ουρανό και την Λίλιθ από τον Ταύρο, δίνοντας σε όλους εμάς την ευκαιρία να αγκαλιάσουμε το άγνωστο και να προσαρμοστούμε ταχύτατα στις αλλαγές που πραγματοποιούνται. Η ενέργεια αυτής της όψης θα φέρει κύματα έξαψης και ενθουσιασμού καθώς θα δοκιμάζουμε το καινούριο, το διαφορετικό. Αντιμετωπίζοντας τα συναισθηματικά κατάλοιπα των απωλειών που βιώσαμε μέσα στο 2020, θα βρούμε τον χώρο και τον χρόνο που χρειαζόμαστε να επιτρέψουμε να ρεύσει ενέργεια που θα είναι ζωντανή και ελεύθερη! Μην ξεχνάμε πως ο κυβερνήτης του Ηλίου, Κρόνος, είναι στο Αέρινο ζώδιο του Υδροχόου.\nΑυτή είναι η πρώτη φορά μετά από τρία χρόνια που μία Πανσέληνος στον Καρκίνο δεν έχει σκληρές όψεις με διελαύνοντες πλανήτες στο ζώδιο του Αιγόκερω, ούτε επίσης υπάρχει κάποια σοβαρή πίεση στους Δεσμούς της Σελήνης. Ως εκ τούτου, η Πανσέληνος αυτή θα λειτουργήσει εξαγνιστικά, ανοίγοντας τον δρόμο για τον καινούριο χρόνο και για ένα καλύτερο αύριο.\nΗ τελευταία Πανσέληνος του έτους, θα σας βρει εσάς τους Κριούς σε απόλυτη αρμονία με την καραντίνα που βιώνουμε, καθώς το μόνο που θα θέλετε είναι να μείνετε στη ζεστασιά του σπιτιού σας, με τους αγαπημένους σας, πίνοντας ζεστές σοκολάτες και περνώντας ήρεμα και χαλαρά! Από ό,τι φαίνεται το έχετε μεγάλη ανάγκη, καθώς θα σας βοηθήσει να ξαναβρείτε τις σταθερές σας μετά από αυτήν την πραγματικά δύσκολη και αποσταθεροποιητική χρονιά. Δώστε λοιπόν προτεραιότητα στην φροντίδα του εαυτού σας και ακούστε τις ανάγκες σας και μόνο. Σε πιο εσωτερικό επίπεδο, είναι καιρός να λύσετε το παιδοψυχολογικό σας τραύμα ώστε να μπορέσετε να γίνετε καλύτεροι σύντροφοι και γονείς.\nΕσείς οι Ταύροι, παρόλο που είστε πραγματιστές, περάσατε το ίδιο δύσκολα με όλους μας αυτή την χρονιά. Είναι λοιπόν φυσιολογικό να νιώθετε ευάλωτοι έχοντας να διαχειριστείτε τα δύσκολα συναισθήματα που βιώσατε, κυρίως για όλα αυτά που χάσατε ή πάψατε να έχετε τον έλεγχό τους. Η Πανσέληνος του Δεκεμβρίου θα λειτουργήσει καθαρτικά για εσάς, καθώς θα σας βοηθήσει να ανοιχτείτε, να δείξετε τις ευαισθησίες σας, και παράλληλα να βοηθήσετε και τα αγαπημένα σας πρόσωπα να κάνουν και αυτά το ίδιο. Κυρίως φροντίστε να πετάξετε από επάνω σας όλες εκείνες τις συνήθειες, μοτίβα, ανθρώπους, σχέσεις, που πλέον δεν έχουν κάτι να σας προσφέρουν, αφήνοντας χώρο μόνο για το καινούριο!\nΜετά από αυτή την πραγματικά χαοτική και ατελείωτη χρονιά, εσείς οι Δίδυμοι πρέπει να εκμεταλλευτείτε την Πανσέληνο του μήνα και να κακομάθετε τον εαυτό σας προσφέροντάς του όλη την φροντίδα που χρειάζεστε. Κάντε χαλαρωτικά αφρόλουτρα, παραγγείλτε ασυνήθιστα φαγητά στο σπίτι, χαρίστε όμορφα δώρα σε εσάς και τους αγαπημένους σας και θα νιώσετε πολύ καλύτερα. Είναι επίσης σημαντικό να θέσετε όρια στους Άλλους. Με αυτόν τον τρόπο θα εξασφαλίσετε την καλή και σωστή συμπεριφορά των άλλων προς εσάς, ειδικά των ανθρώπων στον στενό σας κύκλο. Επί πλέον, θα μπορέσετε να σταθείτε στο ύψος σας μη επιτρέποντας στους άλλους να επιβάλλουν τις απόψεις τους σε εσάς.\nΕσείς οι Καρκίνοι, είστε ένα ιδιαίτερα συναισθηματικό και δοτικό ζώδιο, και νοιάζεστε πολύ για τους γύρω σας. Η Πανσέληνος αυτή θα τονίσει όλα εκείνα που σας αγχώνουν, για αυτό θα πρέπει να εκδηλώσετε τα συναισθήματά σας, ακόμη κι αν χρειαστεί να κλάψετε, καλό θα σας κάνει. Όμως έρχεται και να σας υπενθυμίσει ότι πρέπει να φροντίζετε πρώτα τον εαυτό σας, να θέτετε όρια και να κοιτάτε να ικανοποιούνται και οι δικές σας ανάγκες και επιθυμίες. Η δική σας ευζωία είναι εξίσου σημαντική με των άλλων, οπότε κάντε πρώτοι εσείς το βήμα και οι αγαπημένοι σας καλό θα ήταν να σας ακολουθήσουν.\nΜε την τελευταία Πανσέληνο του έτους, εσείς οι Λέοντες θα έρθετε σε επαφή με τα βαθύτερα και κρυμμένα σας συναισθήματα, και για να μπορέσετε να τα διαχειριστείτε, καλό θα ήταν να βρείτε λίγο χρόνο να μείνετε μόνοι σας. Καλώς ή κακώς ακόμη και εσείς οι Λέοντες χρειάζεστε ένα διάλειμμα από τον κόσμο και το να είστε μονίμως στο προσκήνιο. Έτσι θα δώσετε την ευκαιρία στο νου και την ψυχή σας να ισορροπήσουν αυτό το συναισθηματικό τρενάκι του τρόμου που ζήσατε αυτή την δύσκολη χρονιά. Χαλαρώστε, ηρεμήστε, μαζέψτε τις σκέψεις σας. Με αυτόν τον τρόπο θα οδηγηθείτε στην ψυχική ηρεμία και την ίαση που τόσο πολύ την έχετε ανάγκη.\nΗ τελευταία Πανσέληνος του έτους έρχεται να δώσει σε εσάς τους Παρθένους μία εικόνα και μία γεύση του μέλλοντός σας. Θα σας υπενθυμίσει ότι μπορείτε να επιτύχετε και να πραγματοποιήσετε τους στόχους και τα όνειρά σας. Φροντίστε να έχετε γύρω σας ανθρώπους που σκέφτονται όπως εσείς και που θα σας παροτρύνουν εκεί που θα νιώθετε έτοιμοι να τα παρατήσετε. Μην φοβηθείτε να βγείτε στο προσκήνιο και να δείξετε τον πραγματικό σας εαυτό.\nΟι φιλίες σας επίσης αλλάζουν με αυτήν την Πανσέληνο, το οποίο δεν είναι τόσο κακό όσο ακούγεται. Αν θέλετε να έλθετε πιο κοντά σε συγκεκριμένους ανθρώπους και να τους δείξετε πόσο νοιάζεστε για εκείνους, να το κάνετε. Εκείνοι από το μέρος τους θα το εκτιμήσουν και θα έλθουν πιο κοντά σε εσάς.\nΗ Πανσέληνος του Δεκεμβρίου, σε εσάς τους Ζυγούς, «φωτίζει» και δίνει έμφαση στον Οίκο της επαγγελματικής σταδιοδρομίας. Οπότε τώρα είναι μία καλή στιγμή να αναγνωρίσετε όσα έχετε πετύχει και το πόσο πολύ έχετε εξελιχθεί τον τελευταίο χρόνο. Επικεντρωθείτε στους επαγγελματικούς σας στόχους για την χρονιά που έρχεται, νιώθοντας περηφάνια για όσα έχετε καταφέρει, και επιτρέψτε σε αυτό το συναίσθημα να τροφοδοτήσει τις μελλοντικές σας επιτεύξεις.\nΑν έχετε αναλάβει να διεκπεραιώσετε ένα έργο, αυτό ολοκληρώνεται, αλλά, στην θέση του θα μπει το άγχος για το τι θα κάνετε μετά. Χαλαρώστε, δεν υπάρχει λόγος να πιέσετε τους εαυτούς σας για το τι θα συμβεί Αύριο. Μία επαγγελματική ευκαιρία έρχεται για εσάς αλλά θα πρέπει να υπομονετικοί. Και μην ανησυχείτε, αν πιστεύετε στους εαυτούς σας και την αξία σας, τότε το Σύμπαν θα συνωμοτήσει για να πετύχετε αυτό που θέλετε.\nΕσάς τους Σκορπιούς, η Πανσέληνος αυτή, θα σας βοηθήσει να διαχειριστείτε τα πολλά συναισθήματα που βιώσατε αυτή την χρονιά και να τα αναλύσετε από μία θα μπορούσαμε να πούμε, φιλοσοφική σκοπιά. Παρόλο που δεν σας αρέσει να το δείχνετε, είστε βαθιά συναισθηματικοί και ευαίσθητοι και τώρα σας δίνεται η ευκαιρία να δείτε τον εαυτό σας από μία άλλη οπτική γωνία. Μην φοβηθείτε να διευρύνετε τους ορίζοντές σας και να βγείτε έξω από την βολή σας, προκειμένου να εξελιχθείτε συναισθηματικά, ψυχικά και γενικά ως άνθρωποι.\nΕπίσης, είναι αρκετά δύσκολο να συνεχίσετε την πορεία σας όταν γνωρίζετε ότι έχετε αδικηθεί σε κάποιο θέμα σας. Χρειάζεται ένα αρκετά ώριμο άτομο για συγχωρέσει όσους τον πλήγωσαν. Η Πανσέληνος αυτή θα σας βοηθήσει να δώσετε την συγχώρεση και να ελαφρύνει την καρδιά σας. Και ως γνήσιοι Σκορπιοί, το να συγχωρήσετε κάποιον δεν σημαίνει αυτομάτως ότι θα ξεχάσετε και το τι σας έκανε.\nΜε αυτή την Πανσέληνο, εσείς οι Τοξότες θα κάνετε μία μεγάλη «βουτιά» στις εσώτερες επιθυμίες σας, και θα σας δοθεί η ευκαιρία να δείτε τα πραγματικά όρια του εαυτού σας. Μπαίνοντας στην νέα χρονιά, καλό θα ήταν να αφήσετε πίσω κακές και αυτοκαταστροφικές συνήθειες πολλών ετών, ειδικά στον τομέα των προσωπικών σχέσεών σας. Αυτό σημαίνει ότι θα πρέπει να τακτοποιήσετε και να πληρώσετε διάφορα χρέη, να πειθαρχήσετε σε έναν πιο υγιεινό τρόπο ζωής ακόμα και να αποφύγετε μυστικά και ψέμματα προς τους αγαπημένους σας.\nΤο γεγονός ότι το ένστικτό σας θα είναι ιδιαιτέρως ισχυρό αυτήν την περίοδο θα σας επιτρέψει να δείτε την σκιώδη πλευρά των ανθρώπων. Σκεφτείτε όμως καλά τις επιπτώσεις αν μιλήσετε. Στην παρούσα περίπτωση, η σιωπή είναι χρυσός.\nΗ Πανσέληνος του Δεκεμβρίου για εσάς τους Αιγόκερους, ρίχνει φως στην συναισθηματική σας ζωή και στις σχέσεις σας, ιδιαίτερα στα γεγονότα που ξεκίνησαν τις προηγούμενες δύο εβδομάδες. Προετοιμαστείτε λοιπόν να διαχειριστείτε και να αντιμετωπίσετε σοβαρά τις όποιες δυσκολίες μπορεί να έχετε με τους αγαπημένους σας. Πρέπει να δείτε πού είναι το πρόβλημα, να αποφασίσετε τί σας κάνει και τί όχι, και να το δηλώσετε ανοιχτά και ειλικρινά προκειμένου να βρεθεί κοινός τόπος συνεννόησης. Έτσι, θα δυναμώσετε τον δεσμό ανάμεσα σε εσάς και τα συντροφικά σας πρόσωπα, και θα δείτε να χαλαρώνει η πίεση που δεχόσασταν σε αυτόν τον τομέα το τελευταίο διάστημα, γεγονός το οποίο θα σας επιτρέψει να έλθετε εγγύτερα με τον αγαπημένο ή την αγαπημένη σας.\nΕσείς οι Υδροχόοι, μπαίνοντας στη νέα χρονιά θα χρειαστεί να δώσετε έμφαση στην σωματική, ψυχική και πνευματική σας υγεία. Εκμεταλλευτείτε την ήπια ενέργεια αυτής της Πανσελήνου στον Καρκίνο και απελευθερώστε χώρο και χρόνο από υποχρεώσεις, δουλειές και αγγαρείες προκειμένου να χαλαρώσετε. Αν και συνήθως θέλετε να είστε μόνιμα απασχολημένοι με κάτι, είναι σημαντικό αυτό το διάστημα να κάνετε ένα διάλειμμα, που θα σας επιτρέψει να νιώσετε και πάλι ολοκληρωμένοι και δυνατοί. Σε αυτό θα βοηθήσει η ύπαρξη ενός προγράμματος που θα ακολουθήσετε πιστά! Φροντίστε επίσης να κάνετε όλα εκείνα που είναι απαραίτητα για την καλή λειτουργία του σώματός σας αλλά και για την ανάδειξη της φυσικής σας ομορφιάς.\nΕσείς οι Ιχθύες, με την τελευταία Πανσέληνο του έτους έχετε να αναμένετε κυριολεκτικά μία έκρηξη δημιουργικότητας και ρομαντικής διάθεσης. Δοκιμάστε να ασχοληθείτε με διάφορες καλλιτεχνικές ενασχολήσεις και δώστε χρόνο στον εαυτό σας να κάνει ό,τι αγαπά περισσότερο. Η ενέργεια αυτή που πηγάζει μέσα από το βαθύτερο «είναι» σας, θα φωτίσει και την ερωτική σας ζωή. Ο Έρωτας αυτήν την περίοδο θα έχει την δύναμη να σας μεταμορφώσει! Και για αυτό δεν θα είναι καθόλου περίεργο να διαπιστώσετε το επόμενο διάστημα θα έχετε απίστευτη απήχηση στο άλλο φύλο, καθώς θα είστε ιδιαίτερα θελκτικοί και γοητευτικοί! Όσοι είστε ελεύθεροι είναι πολύ πιθανό να αναθερμάνετε μία ερωτική ιστορία από το παρελθόν ή να δοκιμάσετε ξανά με έναν ή μία πρώην σας.


Στην έρευνα που δημοσιεύεται σε 13 ευρωπαϊκές εφημερίδες σχετικά με την λειτουργία της Μάλτας ως φορολογικός παράδεισος, αναφέρθηκε ο πρωθυπουργός της χώρας, Τζόζεφ Μουσκάτ.\n«Τίποτε στα "Malta Files" δεν είναι μυστικό. Το να δηλώνεται ότι υπάρχουν εταιρείες offshore στην Μάλτα δεν είναι σωστό ως προς τα γεγονότα», δήλωσε στους δημοσιογράφους ο πρωθυπουργός της Μάλτας, όπως μεταδίδει το ΑΠΕ-ΜΠΕ.\n«Αυτό που λέω είναι ότι έχουμε ένα ανταγωνιστικό σύστημα», ως προς την φορολογία, πρόσθεσε εξηγώντας ότι «οι διαμαρτυρίες των άλλων χωρών δεν αφορούν στην ίδια την ύπαρξη των εγγεγραμμένων στην Μάλτα εταιρειών», αλλά το γεγονός ότι προέρχονται από τις χώρες αυτές.\nΟι χώρες που διαμαρτύρονται, με την Γερμανία στην πρώτη θέση που όμως δεν κατονομάστηκε, θα ήθελαν να εισπράξουν τους φόρους που αυτές οι εταιρείες πληρώνουν στην Μάλτα, είπε ο πρωθυπουργός.\nΣύμφωνα με την γαλλική ιστοσελίδα Mediapart, γράφει το ΑΠΕ-ΜΕΠ, η Μάλτα, η οποία προεδρεύει μέχρι τις 30 Ιουνίου της Ευρωπαϊκής Ένωσης, στερεί «τις άλλες χώρες από 2 δισεκατομμύρια ευρώ σε φόρους ετησίως».\nΣτη Γερμανία, το περιοδικό Spiegel αναφέρεται στις εταιρείες BMW, BASF, Deutsche Bank, Puma, Merck, Bosch, Rheinmetal, ενώ για την Lufthansa αναφέρει ότι διαθέτει «18 θυγατρικές» στην Μάλτα.


Πώς λειτουργούν οι ταινίες Kinesio | Amibio-Project.eu\nKinesio Tape είναι απαραίτητα για γήπεδα και στο γυμναστήριο. Αλλά καθώς οι πολύχρωμες λωρίδες δράσει ούτως ή άλλως;\nΓια αρκετά χρόνια, το σώμα ατσαλώνονται οι ήρωες του αθλητισμού μας κοσμούσαν όχι μόνο των τατουάζ και φανέλες της εθνικής ή σύλλογο χρώματα, και τις περισσότερες φορές είναι πολύχρωμη ταινία για να δείτε στο δέρμα των αθλητών. Η ταινία ονομάζεται Kinesio Tape - ακριβώς τι είναι και πώς να κάνει την ταινία;\nΤι είναι η κινησιολογία τοποθέτηση, τέλος πάντων;\nΚατ 'αρχάς, η πολύχρωμη ταινία Kinesio λίγο θυμίζει ένα σύγχρονο είδος πολέμου χρώματος. Αλλά στην πραγματικότητα, είναι σε αυτές τις μυστικιστικές αναζητούν κόλλα μοτίβα σε μια μορφή ιατρικής περίθαλψης.\nΤο Kinesio Taping έχει εξελιχθεί σε μια πραγματική τάση. Η ταινία χρησιμοποιείται επίσης εξαιρετικά ευρέως. Φαίνεται σχεδόν σαν να Kinesio Tape μια πραγματική πανάκεια. Εδώ, η ταινία δεν είναι και τόσο νέα. Εφηύρε αυτό, η ιαπωνική χειροπράκτη Dr. Kenzo Kase που είναι ήδη στη δεκαετία του 1970. Έχει τα άκαμπτα επιδέσμους ταινία, η οποία ήταν κοινή μέχρι σήμερα, αναπτύχθηκε περαιτέρω έτσι ώστε η κυκλοφορία του αίματος και οι κινήσεις δεν περιορίζονται. Παρ 'όλα αυτά, η ταινία Kinesio έχουν επίσης υποστηρικτική δράση.\nΣχετικά με τις σπορ επιδόσεις του Tapingverfahren έχει φτάσει με την πολύχρωμη ταινία και στον ερασιτεχνικό αθλητισμό και στο σπίτι και όχι στο πλέον μόνο σκληρές σούπερ αθλητή τους, αλλά κάθε χόμπι τους αθλητές - κατά πόσον επιρροή, νοικοκυρά, υπάλληλοι γραφείου και ακόμη και τα ζώα.\nΗ συμβολή μοιράζονται SkyelarHarmon (@skyelarharmon) για Αυγ 26,2020um 5:14 PDT\nΤι θα πρέπει να φέρει το Kinesio Taping;\nΤα πεδία εφαρμογής είναι ευρεία, ώστε να μπορείτε πραγματικά να κολλήσει ένα πόνο με την πολύχρωμη ταινία! Διότι πράγματι για την ανακούφιση μικρές μυϊκούς πόνους και πρήξιμο σωστή Kinesio Taping. Πώς; Λοιπόν, η ελαστική ταινία Kinesio είναι κολλημένο σωστά, τονίζει την επικόλληση περιοχή του δέρματος λίγο, κάνοντας την κυκλοφορία του αίματος και της λέμφου να είναι ενθουσιασμένοι. Έτσι, οι ζώνες λειτουργούν σαν ένα απαλό μασάζ για τους μυς.\nΕπιπλέον, οι μύες μπορούν να υποστηρίξουν και οι αρθρώσεις υποστηρίζονται με πλήρη ελευθερία κινήσεων. Kinesio Tape συνεπώς δεν χρησιμοποιούνται μόνο κατά τη διάρκεια της θεραπείας των στελεχών και των τραυματισμών, αλλά και προληπτικά. Οι πολύχρωμες λωρίδες είναι ελαστική και αναπνέει.\nVIDEO: Τι βοηθάει κατά Muskelverpsannungen; Prof. Dr. Ingo Froböse από το Πανεπιστήμιο Αθλητισμού Κολωνίας είναι χρήσιμες συμβουλές.\nΒοήθεια Kinesio Ταινία πραγματικά;\nΜπορεί η υποτιθέμενη ταινία θαύμα πραγματικά να βοηθήσει να ανακουφίσει τον πόνο ή είναι όλα θέμα πίστης; θριαμβευτική τους βάζουν τουλάχιστον συνέχισε.\nΕν τω μεταξύ, υπάρχουν και ορισμένες μελέτες, μεταξύ άλλων, από τη Βραζιλία και το Ηνωμένο Βασίλειο να Kinesio Tape. Αυτό δείχνει ότι οι πολύχρωμες λωρίδες μπορεί να ανακουφίσει τα συμπτώματα ευκολότερη μυϊκό πόνο και την ένταση. Ήταν, ωστόσο, όχι περισσότερο ή λιγότερο αποτελεσματικές από τις παραδοσιακές μεθόδους, όπως το κρύο ή θεραπεία θερμότητας και επιδέσμους.\nΣυνολικά, η επιστημονική μελέτη του Kinesio Tape δεν έχει ακόμη ολοκληρωθεί, επειδή οι διαδικασίες και οι μετρήσεις του μαθητή ποικίλει ευρέως για τη μελέτη.\nΜάλλον θα πρέπει επίσης στην αποτελεσματικότητα της φαινόμενο placebo παρατηρήθηκε. Στο βαθμό που η πολύχρωμη ταινία πράξη Kinesio ίσως ως ένα είδος πολέμου χρώμα που ενισχύει τους αθλητές και αποθαρρύνει όχι μόνο τους αντιπάλους. Ειδικά στον επαγγελματικό αθλητισμό μόνο θετικές σκέψεις μπορεί να κάνει τη μικρή διαφορά που οδηγεί στη νίκη.\nLesetipp σε Onmeda.de: Η κολλώδης αλήθεια για Kinesio Tape\nΠου μπορείτε να αγοράσετε Kinesio Tape;\nΒασικά Kinesio Tape μπορεί να στηρίξει την συντηρητική αντιμετώπιση του πόνου, ιδιαίτερα στους μυς και τις αρθρώσεις, αν πραγματικά ένα φυσικό φαινόμενο ή μόνο στο κεφάλι σας.\nΕπιπλέον, τα διαφορετικά χρώματα ταινίες είναι αρκετά φθηνή και τώρα σχεδόν παντού σε φαρμακεία, καταστήματα τα ναρκωτικά ή αγοράζονται online (εδώ στο Amazon).\nΦυσικά, είναι επίσης δυνατό να δέσουν τον εαυτό του, αλλά εδώ ισχύει όπως πάντα, ώστε να μπορείτε να ενημερωθεί προηγουμένως από έναν ειδικό όπως ένα αθλητικό γιατρό ή φυσιοθεραπευτή.\nΗ προπόνηση 7 λεπτά θεωρείται ως το μυστικό όπλο για ένα υπέροχο σώμα!\nΣωστά τέντωμα: οι καλύτερες ασκήσεις stretching για τα πόδια και τους γλουτούς\nΑυτό βοηθά εναντίον τους μυς πόνο; Τα 5 καλύτερα κόλπα


Σχεδόν… ανέβηκε | Onsports.gr\nhome ΜπάσκετΕρασιτεχνικάΕΣΚΑΝΑΣχεδόν… ανέβηκε Κοινοποιήστε\nΣχεδόν… ανέβηκε\tΣυντάκτης: Onsports Team\nΔημοσίευση: Τρίτη, 12 Απριλίου 2011 04.17\nΗ Προοδευτική δεν κατάφερε να διακόψει την πορεία πρωταθλητισμού της Καλλιθέας.\tΣυγκεκριμένα, οι πρωτοπόροι της Α’ ΕΣΚΑΝΑ επικράτησαν εκτός έδρας της Προοδευτικής με 67-49. Πλέον, ο Πόλις έχει προβάδισμα δύο βαθμών σε σχέση με τον Φάρο Κερατσινίου δύο αγωνιστικές πριν το τέλος, με την δεύτερη ομάδα να έχει το πλεονέκτημα σε περίπτωση ισοβαθμίας. Αυτό σημαίνει πως η ομάδα της Καλλιθέας θέλει μία ακόμα νίκη, ώστε να εξασφαλίσει μαθηματικά την άνοδο. Όλα τα αποτελέσματα και η βαθμολογία εδώ.\tΚατηγορία: ΕΣΚΑΝΑ


ALISIOS ΑΛΜΠΟΥΦΈΙΡΑ - Αλμπουφέιρα, Πορτογαλία\nΤο Alisios Ξενοδοχείο απέχει 1400 μέτρα από Στάδιο Albufeira, προσφέροντας 115 δωμάτια και γήπεδο γκολφ και ζωντανές παραστάσεις. Το ξενοδοχείο κατασκευάστηκε το 1990 και ανακαινίστηκε το 1999.\nΤο ξενοδοχείο είναι περίπου 1100 μέτρα από Sant'Ana Church. Το ξενοδοχείο βρίσκεται σε απόσταση 10 λεπτά με τα πόδια από το κέντρο της Αλμπουφέιρα.\nΤα δωμάτια στο Alisios Ξενοδοχείο διαθέτουν ανεξάρτητη ρύθμιση κλιματισμού, θυρίδα ασφαλείας, ντουλάπα, γραφείο εργασίας και DVD player. Στα μπάνια διατίθενται μπανιέρα σπα, προϊόντα περιποίησης και πετσετέ μπουρνούζια.\nΤο Alisios Ξενοδοχείο βρίσκεται μόλις 35 λεπτά οδικώς από το Faro αεροδρόμιο.\nΜέσα θα σας προσφέρουν εξέδρα στον ήλιο, πισίνα και βιβλιοθήκη. Στον χώρο του ξενοδοχείου θα βρείτε γυμναστήριο και φίτνες κλαμπ.


Θέμα: Λιανική πώληση Κυρ Μαρ 14, 2010 10:17 pm\nΚαλησπέρα σε όλους τους μελλόντικούς, ελπίζω, συναδέλφους μου.\nΜελετώ πολύ σοβαρά την επαγγελματική μου ενασχόληση με την μελισσοκομία σε μια προσπάθεια να ασχοληθώ με κάτι δημιουργικό και ελπίζω οικονομικά βιώσιμο. Θα ήθελα να ρωτήσω το εξής : Αν θέλησω να ασχοληθώ με την λιανική πώληση του μελιού μου πρέπει υποχρεωτικά να κάνω έναρξη και να εγγραφώ στο ΟΑΕΕ (ΤΕΒΕ) ; Μπορώ να είμαι γραμμένος στον ΟΓΑ και να κόβω αποδείξεις απευθείας σε καταναλωτές ; Ευχαριστώ εκ των προτέρων για τις συμβουλές σας.\nΘέμα: Απ: Λιανική πώληση Δευ Μαρ 15, 2010 9:29 am\nθα πρέπει οποσδήποτε να κάνεις έναρξη στην εφορία με βιβλία Β κατηγορίας, και είτε να βάλεις ταμιακή ή (αν δεν τους πεις ότι θα πουλάς λιανική βάζο -βάζο) με μπλοκ αποδείξεων λιανικής πώλησης.\nΣαν κύριο ταμείο μπορείς να επιλέξεις το ΟΓΑ αν είσαι ήδη, και θα σου δώσουν από το ΤΕΒΕ απαλλαγή επειδή έχεις άλλο κύριο ταμείο. Έχει λίγο γραφειοκρατεία αλλά ...\nΓια τα βιβλία, επειδή δεν θα έχεις πολύπλοκα λογιστικά μην πέσεις στη λούμπα να τα δώσεις σε λογιστή, μπορείς να τα κρατάς μόνος σου, γι αυτό ακόμα και να πας σε λογιστή για την έναρξη να απαιτήσεις ΝΑ ΜΗΝ ΣΟΥ ΚΑΝΕΙ ΒΙΒΛΙΑ ΜΗΧΑΝΟΓΡΑΦΗΜΕΝΑ αλλά χειρόγραφα, γιατί μετά τα χειρόγραφα μπορείς να τα συμπληρώνεις μόνος σου και να καταθέτεις μέσω internet τις περιοδικές δηλώσεις και την ετήσια. Αν σου κάνει μηχανογραφημένα, σε δένει στο computer του και μετά δεν μπορείς να τα φτιάχνεις μόνος. Ότι άλλο θες εδώ είμαστε....\nΘέμα: Απ: Λιανική πώληση Δευ Μαρ 15, 2010 3:58 pm\nΓεια σου φίλε melissaris.\nΑυτόν τον νόμο που αναφέρεις για τον μελισσοκόμο, το λες από προσωπική εμπειρία; Έχεις θεωρήσει βιβλία και κόβεις αποδείξεις; Εγώ ξέρω ότι για όλη την Ελλάδα, ο παραγωγός πουλά με τιμολόγιο αγοράς που μας κόβουν.\nΘέμα: Απ: Λιανική πώληση Δευ Μαρ 15, 2010 5:07 pm\nΜelissaris ,ευχαριστώ πολύ για τις πληροφορίες, ήταν ιδιαίτερα κατατοπιστικές όσον αφορά προς τα που πρέπει να κινηθώ. Θα συμβουλευθώ και λογιστή και ότι παραπάνω μάθω θα το αναφέρω στο φόρουμ.\nΌντως, Κώστα, πρώτα μετράει η τεχνική για σωστή παραγωγή μελιού και διατήρηση υγειών και δυνατών μελισσιών και αυτός είναι ο πρωταρχικός μου στόχος. Παράλληλα όμως αναζητώ και θέματα όπως την διάθεση του προϊόντος ώστε να θέσω ρεαλιστικούς και υλοποιήσιμους στόχους για το απώτερο μέλλον. Αν για παράδειγμα θέλεις να προωθήσεις το μέλι ή παράγωγα αυτού μέσω διαδικτύου δύστυχώς πρέπει να μπορείς να κόβεις κάποιας μορφής απόδειξη. Απλά κοιτάω να αποφύγω το τεβε γιατί είναι ασύμφορο. Ευχαριστώ πάντως για τη συμβουλή.\nΘέμα: Απ: Λιανική πώληση Τρι Μαρ 16, 2010 9:52 am\nΝαι, μιλάω από προσωπική πείρα, έχω θεωρήσει βιβλία και κόβω αποδείξεις για μελισσοκομικά και για άλλα (λάδι, κρασί, κλπ).\nΠράγματι ο παραγωγός μπορούσε (δεν ξέρω τώρα με τα νέα μέτρα τι γίνεται) να πουλά με τιμολόγια αγοράς που σου δίνει ο έμπορος.\nΟ ιδιώτης όμως δεν μπορεί να σου δώσει τιμολόγιο αγοράς. Γι αυτό αν θέλεις να πουλάς σαν παραγωγός ΝΟΜΙΜΑ σε ιδιώτες, δηλαδή λιανική βάζο-βάζο ή μπουκάλι - μπουκάλι, και να μην κινδυνεύεις με πρόστιμο 800 Ευρώ αν σε τσιμπίσει κανένας ράμπο της εφορίας ή σου κάνει καταγγελία κάποιος καλός γείτονας, πρέπει να μπεις σε αυτή τη διαδικασία. Έχει και άλλα υπερ όπως απαλλαγή ΦΠΑ αν κάνεις μελέτη για αγορά εργαλείων - μηχανημάτων αλλά δεν είναι του παρόντος, αν ενδιαφέρεται κανείς ας επικοινωνήσει για λεπτομέρειες.


Την απόφαση να κρεμάσει τα παπούτσια του σε εθνικό επίπεδο πήρε ο Γκόραν Πάντεφ. Ο 38χρονος επιθετικός κόντρα στην Ολλανδία έδωσε την τελευταία του παράσταση με το εθνόσημο στο στήθος έχοντας εκπληρώσει, μάλιστα, ένα μεγάλο του όνειρο να οδηγήσει την εθνική ομάδα σε μια μεγάλη διοργάνωση.\nΣτο 68ο λεπτό του παιχνιδιού ο τέταρτος σήκωσε τον πίνακα με τον αριθμό της φανέλας του γραμμένο και ο Πάντεφ πήρε το δρόμο της αλλαγής. Εκεί τον περίμεναν οι συμπαίκτες του για να τον αποθεώσουν, κάτι που έκανε και όλο το γήπεδο. Ένα κεφάλαιο έκλεισε για τα Σκόπια και η τελευταία του σελίδα ήταν η πιο λαμπρή. O Πάντεφ αποχαιρέτησε έχοντας 114 συμμετοχές, 31 γκολ και 18 ασίστ.\nΕάν και δεν είναι ο πιο αθλητικός παίκτης, έχει ένα έξυπνο ποδοσφαιρικό μυαλό και ένα πολύ καλό αριστερό πόδι. Μπορεί να μην είναι ο επιθετικός που θα σου δώσει 20 γκολ τη σεζόν αλλά όταν του δείξεις εμπιστοσύνη, ξέρει καλά πως να στο ανταποδώσει.\nΈχει το ένστικτο για να σκοράρει. Έχει όραμα για το παιχνίδι, διαβάζει τις φάσεις και δεν είναι λίγες οι φορές που έβγαλε κάποιο συμπαίκτη του απέναντι στον αντίπαλο τερματοφύλακα. Έχει υποτιμηθεί αρκετά στην πορεία του αλλά πρόκειται για έναν «αδίστακτο» παίκτη μέσα στο κουτί.\nΓεννημένος σε μια εποχή όπου τα Σκόπια ήταν μέρος της Γιουγκοσλαβίας ακόμη, ήταν μόλις εννέα ετών όταν συμμετείχαν στο πρώτο τους διεθνές παιχνίδι το 1993. Αγάπησε το ποδόσφαιρο όσο λίγοι και θέλησε να γίνει κομμάτι του από πολύ μικρός.\nΈκανε το ντεμπούτο του με την εθνική ομάδα σε ένα παιχνίδι της προκριματικής φάσης του Παγκοσμίου Κυπέλλου, τον Ιούνιο του 2001, κόντρα στην Τουρκία. Ακολούθησαν συμμετοχές στην Κ21 και παρουσίες στον πάγκο ώσπου ήρθε το πρώτο γκολ.\nΣτο πρώτο του 90λεπτο με τη φανέλα των Σκοπίων σημείωσε το πρώτο του τέρμα στο φιλικό με τη Βοσνία ενώ ακολούθησε ένα ακόμη σε εκείνο με την Εσθονία.\nΟι προσπάθειες να οδηγήσει τα Σκόπια σε τελική φάση\nΕίχε ενεργό ρόλο στην προκριματική φάση για το Παγκόσμιο Κύπελλο του 2006. Συμμετείχε σε 11 παιχνίδια, εκ των οποίων στα οχτώ έβγαλε όλο το 90λεπτο και σημείωσε τέσσερα τέρματα. Οι Σκοπιανοί δεν κατάφεραν να πάρουν την πρόκριση στα τελικά.\nΑκολούθησαν τα προκριματικά για το Euro 2008, όπου είχε κατά μέσο όρο 79 λεπτά συμμετοχής και ήταν ο μεγάλος πρωταγωνιστής στις δύο νίκες επί της Ανδόρας, όπου πέτυχε ένα γκολ και έδωσε και μια ασίστ. Ολοκλήρωσε τα προκριματικά με δύο γκολ και δύο ασίστ.\nΣτο Παγκόσμιο Κύπελλο που ακολούθησε τα Σκόπια δεν κατάφεραν να προκριθούν έχοντας επτά ήττες, μόλις δύο νίκες και μια ισοπαλία. Τα τρία γκολ του Πάντεφ δεν ήταν αρκετά.\nΕπόμενος στόχος ήταν το Euro 2012, όπου τα Σκόπια βρέθηκαν στον όμιλο με Ιρλανδία, Ρωσία, Ανδόρα, Αρμενία και Σλοβακία στην προκριματική φάση. Στην προσπάθεια αυτή στάθηκε άτυχος καθώς στο παιχνίδι με την Ανδόρα τον Ιούνιο του 2011 τραυματίστηκε στον αστράγαλο και έχασε τα τρία τελευταία κρίσιμα παιχνίδια. Μέχρι εκείνη τη στιγμή είχε βρει δίχτυα μόλις μια φορά.\nΤην ίδια κατάληξη είχαν και τα προκριματικά του Μουντιάλ του 2014. Σε ένα όμιλο με Κροατία, Σκωτία, Σερβία, Βέλγιο, Ουαλία ο απολογισμός ήταν απογοητευτικός. Επτά ήττες, δύο νίκες και μια ισοπαλία.\nΑπουσία 790 ημερών\nΑρκετά απογοητευμένος από την κριτική και το χλευασμό τόσο των φιλάθλων όσο και των τοπικών μέσων ενημέρωσης αποφάσισε να μείνει μακριά από το αντιπροσωπευτικό συγκρότημα, το οποίο έμοιαζε να κάνει «χαμηλές πτήσεις» όπως είχε τονίσει.\nΗ έλευση του Ιγκόρ Αγγέλοβσκι στην τεχνική ηγεσία άλλαξε το σκεπτικό του και όταν ήρθε στα χέρια του η κλήση, τη δέχθηκε με χαρά. Τον Μάρτιο του 2016 φόρεσε ξανά τη φανέλα με το εθνόσημο σε ένα φιλικό με τη Σλοβενία.\nΗγήθηκε της πορείας προς το Παγκόσμιο Κύπελλο του 2018 αλλά και πάλι δεν τα κατάφερε. Η εκκίνηση ήταν άκρως απογοητευτική καθώς τα Σκόπια μέτρησαν τέσσερις ήττες στα πρώτα πέντε παιχνίδια. Οι δύο νίκες και οι ισάριθμες ισοπαλίες στα επόμενα πέντε δεν στάθηκαν αρκετές για να δώσουν την πρόκριση.\nΤο «θαύμα» έγινε\nΣτο δρόμο προς το Euro 2020, τα Σκόπια έδειξαν μεγάλη σταθερότητα αλλά προδόθηκαν από την άμυνα τους και δεν κατάφεραν να πάρουν την απευθείας πρόκριση.\nΔεν έχασαν τη δεύτερη ευκαιρία, όμως, που τους δόθηκε μέσω των μπαράζ του Nations League. Πέρασαν το εμπόδιο της Γεωργίας και πήραν το εισιτήριο για τα τελικά.\nΤα Σκόπια βρέθηκαν στον τρίτο όμιλο με Ολλανδία, Αυστρία και Ουκρανία. Τερμάτισαν στην τέταρτη θέση με τρεις ήττες σε ισάριθμα παιχνίδια και παθητικό 8-2. Η πρώτη του συμμετοχή στην τελική φάση μιας μεγάλης διοργάνωσης ήρθε από τα πόδια του Γκόραν Πάντεφ, όπως και το πρώτο γκολ στους ομίλους.\nΣτο ματς της πρεμιέρας με την Αυστρία, ο 38χρονος επιθετικός εκμεταλλεύτηκε το λάθος της αντίπαλης άμυνας και έστειλε την μπάλα στα δίχτυα προ κενής εστίας.\n1. Τα δυο γκολ που πέτυχε κόντρα στην Ισπανία τον Αύγουστο του 2009, τον βοήθησαν να ξεπεράσει τον Γκιόργκι Χρίστοφ και να γίνει ο πρώτος σκόρερ της εθνικής ομάδας\n2. Το 2010 ίδρυσε μια ακαδημία ποδοσφαίρου στα Σκόπια με την ονομασία Akademija Pandev\n3. Είναι παντρεμένος με τη Νάντα Πάντεβα και έχουν τρία παιδιά, το Φίλιππο, την Άννα και τη Σόφια.\n4. Ο μικρότερος αδερφός του, Sashko, είναι ποδοσφαιριστής\n5. Το 2019 απέκτησε την ιταλική ιθαγένεια στη Νάπολη\n6. Πέρυσι, έβγαλε σε δημοπρασία τη φανέλα του για να δώσει τα χρήματα σε ένα νοσοκομείο που «πολεμούσε» με τον κορωνοϊό.\n7. Το 2009 έλαβε ένα μετάλλιο από τον πρόεδρο των Σκοπίων για τη συμβολή του στη διάδοση του ποδοσφαίρου στη χώρα και την προώθηση της στο εξωτερικό.


«Δείξαμε πνεύμα νικητή» - Onsports.gr\nOnsports Team\t13 Μαρτίου 2011, 20:04\n«Δείξαμε πνεύμα νικητή»\nΣτις δυσκολίες που έθεσε στην ομάδα του ΠΑΣ Γιάννινα η Καλλιθέα, στάθηκε ο Στεφάν Ντεμόλ.\nΟ Βέλγος προπονητής στη συνέντευξη Τύπου μετά τη νικηφόρα αναμέτρηση κόντρα στους «κυανόλευκους», τόνισε πως η Καλλιθέα αδικείται από τη βαθμολογική της θέση, έδειξε την απογοήτευσή του για την απόδοση των παικτών του στο πρώτο μέρος, ενώ υποστήριξε πως η πιο επιθετική προσέγγιση του αγώνα στην επανάληψη, καθώς και το πνεύμα νικητή χάρισαν τη νίκη στον ΠΑΣ.\n«Γνωρίζαμε πριν το παιχνίδι και το είχαμε πει την Πέμπτη στη συνέντευξη τύπου, ότι θα είναι δύσκολο το ματς. Όλη την εβδομάδα προσπάθησα να επισημάνω στους παίκτες μου να είναι συγκεντρωμένοι και να έχουν σεβασμό στον αντίπαλο. Νομίζω ότι είδαμε σήμερα ότι η Καλλιθέα διαθέτει παραπάνω ποιότητα από τη βαθμολογική της θέση.\nΣτο α' μέρος δεν είχαμε τον κατάλληλο ρυθμό. Ήταν αποτέλεσμα και της καλής οργάνωσης που είχε η Καλλιθέα. Στο β' ημίχρονο αποφασίσαμε να βάλουμε έναν ακόμα επιθετικογενή παίκτη, βγάζοντας αμυντικό χαφ κι αυτό δούλεψε, γιατί σκοράραμε μετά από 15 λεπτά. Δεχτήκαμε μια ψυχρολουσία με την ισοφάριση της Καλλιθέας, αλλά εξαιτίας του πνεύματος νικητή των παικτών αντιδράσαμε, δημιουργήσαμε παραπάνω ευκαιρίες και ξαναπήραμε προβάδισμα. Το πνεύμα των παικτών έπαιξε καταλυτικό ρόλο. Συγχαρητήρια στους παίκτες για το πνεύμα που επέδειξαν.\nΕύχομαι καλή συνέχεια στην Καλλιθέα και το συνάδελφό μου, να συνεχίσει έτσι μέχρι το τέλος» ήταν τα λόγια του Ντεμόλ.


Παγίδες και κίνδυνοι για τα μάτια μας την παραμονή της Πρωτοχρονιάς | Typosthes\nΥΓΕΙΑ - ΕΠΙΣΤΗΜΗ 31/12/2021 23:15\nΠαγίδες και κίνδυνοι για τα μάτια μας την παραμονή της Πρωτοχρονιάς\nΕξαιρετικά επικίνδυνη για τα μάτια και την όραση μπορεί να αποδειχθεί η περίοδος των γιορτών, καθώς το αίσθημα της ανεμελιάς και το άφθονο ποτό μάς κάνουν πιο ριψοκίνδυνους απ’ όσο συνήθως.\nΔυστυχώς, όμως, πολλά είναι αυτά που μπορεί να πάνε στραβά. O χειρουργός-οφθαλμίατρος Δρ. Αναστάσιος-Ι. Κανελλόπουλος, καθηγητής Οφθαλμολογίας στο Πανεπιστήμιο της Νέας Υόρκης, εξηγεί ποιες είναι οι γιορτινές παγίδες για τα μάτια και τι μπορείτε να κάνετε για να προστατεύσετε εσάς και τους αγαπημένους σας.\nΤα αιχμηρά, βελονοειδή φύλλα του αλλά και τα κλαδιά του αποτελούν συχνή αιτία τραυματισμού στα μάτια. Για να προστατευθείτε, βεβαιωθείτε κατ’ αρχάς ότι βρίσκεται σε μία γωνία του σπιτιού, όπου δεν είναι εύκολο να εκτεθεί κάποιος σε αυτό.\nΑν έχετε μικρά παιδιά στο σπίτι, βεβαιωθείτε ότι έχετε δημιουργήσει γύρω από το δέντρο φυσικά εμπόδια, ώστε να μην το πλησιάζουν άθελά τους όταν παίζουν.\nΟι περισσότεροι άνθρωποι ανοίγουν την Πρωτοχρονιά ένα μπουκάλι σαμπάνια ή αφρώδη οίνο «για το καλό». Δεν είναι όμως καθόλου καλή ιδέα να το ανακινήσετε πριν το ανοίξετε. Ούτε πρέπει να προσπαθήσετε να το ανοίξετε δίχως να το παγώσετε πρώτα.\nΟ φελλός που εκτοξεύεται όταν έχει ανακινηθεί το μπουκάλι, μπορεί να φτάσει την ταχύτητα των 80 χιλιομέτρων την ώρα. Η ταχύτητα αυτή είναι αρκετή για να σπάσει το παρακείμενο τζάμι. Φανταστείτε λοιπόν τι βλάβη μπορεί να προκληθεί, αν κτυπήσει εσάς ή κάποιον παρευρισκόμενο στο μάτι.\nΟι πιθανοί τραυματισμοί που έχουν αναφερθεί κυμαίνονται από εκδορά στον κερατοειδή (επιφανειακό) χιτώνα του ματιού έως πληγή που φθάνει βαθιά μέσα στο μάτι.\nΑυτού του είδους οι τραυματισμοί απαιτούν χειρουργική επέμβαση για να διορθωθούν. Επιπλέον, μπορεί να οδηγήσουν χρόνια αργότερα στην τύφλωση. Και αυτό διότι μακροπρόθεσμα μπορεί να έχουν συνέπειες, όπως το όψιμης έναρξης γλαύκωμα που μπορεί να οδηγήσει σε προοδευτική απώλεια της όρασης.\nΓι’ αυτό τον λόγο, μετά από τέτοιου είδους τραυματισμούς συνιστάται τακτικός προληπτικός έλεγχος των ματιών, ώστε να εντοπιστούν εγκαίρως τυχόν προβλήματα.\nΓια να προφυλαχθείτε όλοι, ακολουθήστε τις εξής συμβουλές:\nΠαγώστε καλά τον αφρώδη οίνο ή την σαμπάνια πριν την ανοίξετε\nΜην ανακινήσετε το μπουκάλι\nΑνοίξτε προσεκτικά το μπουκάλι, με τον φελλό υπό γωνία 45 μοιρών και στραμμένο προς μία κατεύθυνση όπου δεν υπάρχει άλλος άνθρωπος (ούτε και επιφάνεια όπου μπορεί να εξοστρακιστεί).\nΦώτα LED και λέιζερ\nΕίναι πολύ κακή ιδέα να κοιτάζετε επίμονα τους λαμπτήρες LED και τα λέιζερ. Και τα δύο μπορεί να προκαλέσουν βλάβη βαθιά μέσα στα μάτια, στις φωτοευαίσθητες δομές τους. Οι δομές αυτές είναι τα κύτταρα-υποδοχείς του φωτός στον αμφιβληστροειδή χιτώνα και στην ωχρά κηλίδα).\nΓια τον ίδιο λόγο δεν πρέπει ποτέ να αφήνετε τα μικρά παιδιά να παίζουν με παιχνίδια λέιζερ.\nΠυροτεχνήματα και sparklers\nΗ αλλαγή του χρόνου με τα πυροτεχνήματα να φωτίζουν τον σκοτεινό ουρανό αποτελεί αγαπημένη παράδοση σε όλο τον κόσμο. Το ίδιο και η χρήση μικρών πυρσών (sparklers) που πολλοί ανάβουν για να τονίσουν την γιορτινή ατμόσφαιρα.\nΩστόσο τα πυροτεχνήματα μπορεί να αποδειχθούν πολύ επικίνδυνα στα χέρια των μη ειδικών, όλων των ηλικιών. Αν δεν ασχολείστε επαγγελματικά με τα πυροτεχνήματα, μην τα χρησιμοποιήσετε εσείς. Και αν παρευρεθείτε σε κάποιον εορτασμό με πυροτεχνήματα, διατηρήστε απόσταση ασφαλείας.\nΠρόσφατη έρευνα έδειξε ότι στο 65% των ατυχημάτων, τραυματίζονται οι παρευρισκόμενοι και όχι οι χρήστες τους. Επιπλέον, από τους τραυματισμούς με πυροτεχνήματα το 15% συμβαίνει στα μάτια.\nΑντίστοιχα, οι φλόγες που πετούν τα sparklers μπορεί εύκολα να τραυματίσουν στο μάτι κάποιον που πλησιάζει το πρόσωπό του πολύ κοντά τους. Στις ΗΠΑ, λ.χ., τραυματίζονται ετησίως στα μάτια σχεδόν 1.200 άτομα από τα sparklers, καθώς η φλόγα τους φτάνει σε θερμοκρασίες άνω των 1.000 βαθμών Κελσίου, σύμφωνα με την Αμερικανική Ακαδημία Οφθαλμολογίας.\nΕπομένως, πρέπει να τα χρησιμοποιείτε με την μέγιστη δυνατή προσοχή. Πρακτικά αυτό σημαίνει ότι:\nΘα τα ανάβετε μόνο στη βεράντα ή τον κήπο\nΘα τα κρατάτε μακριά από το πρόσωπό σας και τους άλλους παρευρισκόμενους\nΔεν θα τα επαναχρησιμοποιείτε\nΤα πάρτι poppers θεωρούνται παιδικά πυροτεχνήματα. Είναι ένας κύλινδρος που περιέχει πολύχρωμες λωρίδες και κομφετί, σε συμπιεσμένο αέρα. Ωστόσο πρέπει και αυτά να χρησιμοποιούνται με προσοχή, διότι το περιεχόμενό τους εκτοξεύεται με αρκετή δύναμη ώστε να φτάσουν σε απόσταση αρκετών μέτρων.\nΑν λοιπόν δεν προσέξετε την κατεύθυνση όπου θα κινηθεί το περιεχόμενό τους, μπορεί εύκολα να συμβεί τραυματισμός στα μάτια. Για κάθε ενδεχόμενο, να μην αφήνετε τα μικρά παιδιά να τα χρησιμοποιούν χωρίς επίβλεψη.\nΤο τελευταίο που χρειάζεστε τη νύχτα της Πρωτοχρονιάς είναι να μολυνθείτε με τα παθογόνα που συγκεντρώνονται στα χέρια με κάθε αντικείμενο που αγγίζετε. Αν θέλετε να τρίψετε τα μάτια σας, φροντίστε πρώτα να σαπουνίσετε καλά ή να απολυμάνετε τα χέρια σας.\nΠερπάτημα σε πεζοδρόμια και δρόμους\nΗ νύχτα της Πρωτοχρονιάς είναι η πιο επικίνδυνη απ’ όλες για τους πεζούς, οι οποίοι συχνά έχουν καταναλώσει αλκοόλ με συνέπεια να μην έχουν καλή ισορροπία. Η μεγαλύτερη απειλή για τα μάτια τους είναι οι πτώσεις. Αποτελούν την δεύτερη συχνότερη αιτία μεταφοράς στο νοσοκομείο με τραυματισμό στο μάτι (πρώτη είναι οι καυγάδες).\nΕιδικά τον χειμώνα, αν στον δρόμο έχει πάγο ή/και φοράτε ολισθηρά ή ψηλοτάκουνα παπούτσια, ο κίνδυνος πτώσεως είναι ακόμα μεγαλύτερος. Επομένως, να προσέχετε που πατάτε όταν βαδίζετε στα πεζοδρόμια και τους δρόμους για να προστατεύσετε (και) τα μάτια σας.


Τι μας συνέβη; - Μαγκαζίνο - Freiraum : Goethe-Institut Griechenland\nΑίτηση Συμμετοχής Pasch\nΤι μας συνέβη;\nΤο Freiraum ταξιδεύει ανά την Ευρώπη: μια στάση στην Αθήνα. | Hamza Makhchoune\nΗ Banska Bystrica είναι μια πόλη στην καρδιά της Σλοβακίας. Μια πόλη που έγινε το σύμβολο της αντίστασης ενάντια στον φασισμό στην Ευρώπη. Μια πόλη που, όταν η χώρα συνθηκολόγησε, εκείνη αντιστάθηκε και το πλήρωσε πολύ ακριβά.\nΑυτή η πόλη, που θα περίμενε κανείς να μην ξεχάσει ποτέ τα ναζιστικά στρατεύματα που έσπειραν τον θάνατο στους κατοίκους της και έκαψαν τα σπίτια της, αναβίωσε τον φασισμό το 2013, όταν η Ακροδεξιά κέρδισε τις εκλογές.\nΑπό την άλλη πλευρά, η Αθήνα. Μια πόλη μίλια μακριά από την Banska Bystrica και πολύ διαφορετική. Είναι όμως και εκείνη μια πόλη που βίωσε τα δεινά του φασισμού. Είναι η πόλη που λεηλατήθηκε από τα ναζιστικά στρατεύματα περισσότερο ίσως από κάθε άλλη. Η πόλη που τα νεκροταφεία της γέμισαν και δεν χωρούσαν άλλους.\nΕπιπλέον όμως, είναι και η πόλη που γέννησε τη δημοκρατία. Το 2012, όταν στον ναό της δημοκρατίας, το Κοινοβούλιο, μπήκε για πρώτη φορά στην ελληνική ιστορία το ακροδεξιό μόρφωμα της Χρυσής Αυγής, νιώσαμε άλλοι έκπληξη, άλλοι θυμό και θλίψη.\nΤι μας συνέβη; Τι συνέβη στις δύο πόλεις; Τι συνέβη στην Ευρώπη και ξέχασε; Πού πήγαν τα ευρωπαϊκά ιδεώδη για ελευθερία, ισότητα και αλληλεγγύη; Φταίει η κρίση; Φταίει η δομή του σύγχρονου κόσμου; 'Η φταίει η μετάβαση σε ένα άλλο παγκόσμιο σύστημα; Ενα σύστημα άγνωστο, που πιθανόν φοβίζει;\nΤο Ινστιτούτο Γκέτε εγκύπτει σε αυτά σύγχρονα προβλήματα της Ευρώπης και με το καλλιτεχνικό εγχείρημα Freiraum (ελεύθερος χώρος) επιχειρεί να ζωντανέψει την Ευρώπη, ανοίγοντας τον διάλογο από τα κάτω.\nΣε αυτό το πλαίσιο, σε 40 ευρωπαϊκές χώρες τα Ινστιτούτα Goethe συνεργάστηκαν με φορείς από τον χώρο του πολιτισμού και την κοινωνία των πολιτών και σχημάτισαν δίκτυα, ώστε πάνω στην ανάλυση της έννοιας της ελευθερίας να δοκιμάσουν την αλλαγή της ευρωπαϊκής προοπτικής.\nΣτην εναρκτήρια τελετή, η τεχνολογία ζευγάρωσε με τυχαίο τρόπο τις πόλεις. Η αγάπη μεταξύ τους δεν ήταν απαραίτητη προϋπόθεση για το ζευγάρωμα. Μόνο η χιλιομετρική απόσταση. Στον ενάμιση χρόνο που θα διαρκέσει το πρότζεκτ, οι πόλεις έχουν όλο τον χρόνο να καταπιαστούν η μια με τα προβλήματα της άλλης, να κατανοήσουν την πόλη και τους ανθρώπους της και, τελικά, να την αγαπήσουν.\nΗ Αθήνα ζευγάρωσε με τη σλοβακική πόλη Banska Bystrica. Καλλιτέχνες από τις δύο πόλεις θα προσπαθήσουν να διερευνήσουν τις αιτίες της κρίσης και να αναστοχαστούν την έννοια της ελευθερίας. Της ελευθερίας όχι μόνο της δικής μας, αλλά και των άλλων. Κάτι που ο δεξιός λαϊκισμός αρνείται.\nΛουκέτα στο κέντρο της Αθήνας. | Copyright: Hamza Makhchoune\nΗ «αυτοψια» και ο Τυπος\nΟ Milan Zvada, από το πολιτιστικό κέντρο Zahrada μαζί με τους συνεργάτες του Suzana Szaboova, Robert Svarc και Hamza Makhchoune, ήρθαν στην Αθήνα για να δουν την κατάσταση της πόλης από κοντά και να απαντήσουν στο ερώτημα που τους έθεσε η Προσωρινή Ακαδημία Τεχνών (ΠΑΤ) και έχει να κάνει με τα όρια της ελευθερίας του λόγου.\n«Ποια είναι τα όρια και οι ομοιότητες της αποκαλούμενης ελευθερίας του λόγου;Υπάρχουν ορατοί και σιωπηροί περιορισμοί;», ήταν η ακριβής διατύπωση της ερώτησης από την ΠΑΤ.\n«Η ελληνική ερώτηση υπήρξε η αφορμή για τη δημιουργία του project “Freedom of Speech”», θα πει ο Milan Zvada στη διάρκεια του σεμιναρίου που έλαβε χώρα στην γκαλερί State of Concept κάτω από την Ακρόπολη.\nΗ πρόσφατη δολοφονία του Σλοβάκου δημοσιογράφου Γιαν Κούτσιακ και της αρραβωνιαστικιάς του συγκλόνισαν φέτος τη Σλοβακία. Ο 27χρονος Γιαν ερευνούσε για τον ιστότοπο actuality.sk, που εργαζόταν, υποθέσεις διαφθοράς με πιθανούς δεσμούς ανάμεσα στον επιχειρηματικό κόσμο, την ιταλική μαφία και συνεργάτες του πρωθυπουργού Ρόμπερτ Φίτσο.\nΠαράλληλα, μια άλλη υπόθεση της ανεξιχνίαστης δολοφονίας του Αμερικανού δημοσιογράφου Πολκ, στη Θεσσαλονίκη, με τη μορφή καλλιτεχνικού εγχειρήματος της εικαστικού Γιώτας Ιωαννίδου, που εκτίθεντο στον ίδιο χώρο αναδείκνυε το διαχρονικό πρόβλημα της ανελευθερίας του Τύπου.\nΚαι αν η υπόθεση Πολκ σήμανε την αρχή του Ψυχρού Πολέμου, οι δολοφονίες σήμερα τόσο του νεαρού Σλοβάκου όσο και της Μαλτέζας δημοσιογράφου, που κι εκείνη ερευνούσε πιθανή εμπλοκή της οικογένειας του πρωθυπουργού της Μάλτας σε αδιαφανείς οικονομικές συναλλαγές, άραγε τι σηματοδοτούν για την ταραγμένη εποχή μας;\nΤο παρελθόν αποτελεί εν μέρει και παρόν. Ετσι, οδυνηρές καταστάσεις, όπως ο φασισμός, που θεωρούσαμε δεδομένο ότι έχουμε ξεμπερδέψει μαζί τους, είναι εδώ και πρέπει να τις αντιμετωπίσουμε. Κατά κάποιον τρόπο θα μπορούσαμε να πούμε ότι το παρελθόν θα πάρει μέρος στην οικοδόμηση του μέλλοντος.\nΤηλεφωνικός θάλαμος στην Ομόνοια. | Copyright: Hamza Makhchoune\nΒλέποντας τα videos των καλλιτεχνών τόσο των Σλοβάκων όσο και των Ελλήνων και παρά την αποσπασματικότητα γεγονότων και καταστάσεων που παρουσιάζονταν, ήταν σαφές ότι μια χώρα του φτωχού Nότου, που στα χρόνια της κρίσης χρέους της Eυρωζώνης ένιωσε έντονα να απορρίπτεται από τον πλούσιο Bορρά ή ακόμη και να γίνεται αντικείμενο εκμετάλλευσης, για πρώτη ίσως φορά επικοινωνούσε με μια χώρα της Kεντρικής Ευρώπης. Τη Σλοβακία. Τη μοναδική χώρα της ευρωζώνης που, το 2010, απέρριψε τη συμμετοχή της στον μηχανισμό στήριξης της Ελλάδας. Οταν οι ειδήσεις παρουσιάζονται απλοϊκά, ο λαϊκισμός βρίσκει πρόσφορο έδαφος.\nΑυτό νομίζω ότι είναι και η ουσία του πρότζεκτ Freiraum. Η ενσυναίσθηση μεταξύ των ευρωπαϊκών λαών.\n«Μέσα από αυτή τη διαδικασία, προσπαθώ να καταλάβω την κοινωνική πραγματικότητα», λέει ο Μίλαν.\n«Αυτό που είναι σημαντικό σ’ αυτό το πρότζεκτ είναι να καταλάβουμε και να σεβαστούμε τη διαφορετικότητα των τοποθεσιών και των κοινωνιών», θα πει η Ελπίδα Καραμπά.\nΗ κουβέντα πάει μια μπρος, μια πίσω και μέσα απ’ αυτή τη διαδικασία της αναζήτησης του παρελθόντος, του παρόντος, των διαφορών, των συγκλίσεων και των αποκλίσεων, οι δύο πλευρές προσπαθούν να δώσουν απαντήσεις στα ερωτήματα που έχουν τεθεί.\nΣτον δρόμο της επιστροφής, κοιτώ την Ακρόπολη και σκέφτομαι ότι η δημοκρατία εξακολουθεί να είναι το έμβλημα της κοινωνίας μας. Ωστόσο, η ουσία της φαίνεται να έχει ξεθωριάσει.\nΠόσο δημοκρατική είναι μια κοινωνία που δέχεται την αύξηση των ανισοτήτων, προκειμένου να διατηρήσει τα κεκτημένα της; Πόσο δημοκρατική είναι μια κοινωνία που οι δημοσιογράφοι λογοκρίνουν τον εαυτό τους, για να μη χάσουν τη δουλειά τους;\nΠόσο δημοκρατική είναι μια κοινωνία που οι πολυεθνικές έχουν υποκαταστήσει την πολιτική;\nΣκέφτομαι, σκέφτομαι, σκέφτομαι. Το Freiraum έχει ενεργοποιήσει τους νευρώνες του εγκεφάλου μου.\nCopyright: Εφημερίδα των Συντακτών, Βασιλική Γραμματικογιάννη, 08.09.18


Τοπικές βροχές με μικρή άνοδο της θερμοκρασίας στη Θεσσαλονίκη\nΤΟΠΙΚΕΣ ΒΡΟΧΕΣ ΜΕ ΜΙΚΡΗ ΑΝΟΔΟ ΤΗΣ ΘΕΡΜΟΚΡΑΣΙΑΣ ΣΤΗ ΘΕΣΣΑΛΟΝΙΚΗ από Voria.gr article https://www.voria.gr/article/topikes-vroches-me-mikri-anodo-tis-thermokrasias-sti-thessaloniki Η θερμοκρασία στη Θεσσαλονίκη θα κυμανθεί από 10 έως 15 βαθμούς, αλλά περιφερειακά της πόλης οι ελάχιστες θα είναι 3 με 4 βαθμούς χαμηλότερες. 25.01.2021 07:48\n25/01/2021, 07:48 |\nΗ θερμοκρασία στη Θεσσαλονίκη θα κυμανθεί από 10 έως 15 βαθμούς, αλλά περιφερειακά της πόλης οι ελάχιστες θα είναι 3 με 4 βαθμούς χαμηλότερες.\nTοπικές βροχές και γρήγορη βελτίωση το πρωί αναμένεται για σήμερα Δευτέρα στη Θεσσαλονίκη. Οι άνεμοι θα πνέουν από δυτικές διευθύνσεις με εντάσεις έως 4 μποφόρ και από το απόγευμα νότιοι με ίδιες εντάσεις. Η θερμοκρασία στην πόλη της Θεσσαλονίκης θα κυμανθεί από 10 έως 15 βαθμούς, αλλά περιφερειακά της πόλης οι ελάχιστες θα είναι 3 με 4 βαθμούς χαμηλότερες.\nΠιο αναλυτικά, σύμφωνα με το meteo.gr, τη Δευτέρα 25 Ιανουαρίου, η ημέρα θα ξεκινήσει με τοπικά ισχυρές βροχές και καταιγίδες στα πεδινά και παραθαλάσσια τμήματα της χώρας και πυκνές χιονοπτώσεις στα ηπειρωτικά ορεινά και σε ημιορεινά τμήματα της Δυτικής Μακεδονίας. Τα εντονότερα φαινόμενα θα εντοπίζονται κυρίως στη Δ. Ελλάδα, στην Αν. Μακεδονία, στη Θράκη και στο Αιγαίο. Βαθμιαία και από τα δυτικά ο καιρός θα παρουσιάσει πρόσκαιρη βελτίωση, με τα φαινόμενα μέχρι το μεσημέρι να περιορίζονται στη Θράκη και τα νησιά του Ανατολικού Αιγαίου, όπου μέχρι το βράδυ θα σταματήσουν. Νέα μεταβολή θα παρουσιάσει από αργά το απόγευμα ο καιρός από τα βορειοδυτικά. Αυξημένες θα είναι οι συγκεντρώσεις σκόνης στα νοτιότερα τμήματα της χώρας.


Εβδομάδα 4 | PAMPERNPLAY\n2 έτη ago leave a comment445 views\nΗ μαμά: Μόλις εμφυτευτεί το κύημα στη μήτρα, απελευθερώνει ουσίες, που προκαλούν τη διακοπή της περιόδου και προετοιμάζουν το σώμα για την επερχόμενη εγκυμοσύνη. «Ξεγελούν», επίσης, το ανοσοποιητικό σύστημα, ώστε να δεχθεί το έμβρυο και να μην το αποβάλλει ως ξένο σώμα. Για τις περισσότερες γυναίκες το πρώτο σημάδι εγκυμοσύνης είναι η καθυστέρηση. Εάν μέχρι αυτήν την εβδομάδα δεν έχετε την περιοδό σας τότε υπάρχει μεγάλη πιθανότητα να είστε έγκυες. Με την εμφύτευση του εμβρύου στη μήτρα η καρδιά σας αρχίζει να χτυπάει πιο γρήγορα (περίπου 15 χτύποι παραπάνω το λεπτό). Για αυτό είναι πιθανόν να αισθάνεστε κουρασμένες κατά τη διάρκεια της μέρας. Πάντως τα συμπτώματα εγκυμοσύνης διαφέρουν από γυναίκα σε γυναίκα!


Σούπερ Λίγκα: ΠΑΟ -ΠΑΣ Γιάννινα 3-1 (video) - STAR FM 933\n28 Ιανουαρίου 2021 00:23\nΝοέ 24, 2013 ΠΑΟ, ΠΑΣ ΓΙΑΝΝΕΝΑ\nΤα τέρματα των νικητών σημείωσαν οι Μπεργκ (32′) και εντυπωσιακός Καρέλης (83′, +90′) που μπήκε στο ματς ως αλλαγή, ενώ για τον ΠΑΣ ισοφάρισε προσωρινά ο Ντε Βινσέντι στο 51′.\nΟ Παναθηναϊκός ξεκίνησε χαλαρά το παιχνίδι και ο ΠΑΣ στο 6ο λεπτό έχασε καλή ευκαιρία να ανοίξει το σκορ όταν ο Κοροβέσης είδε τη μπάλα να του στρώνεται έξω από την περιοχή όμως το σουτ που επιχείρησε έφυγε αρκετά μέτρα άουτ.\nΗ απάντηση των «πρασίνων» ήταν άμεση και στο 8ο λεπτό μετά από εξαιρετική ενέργεια του Φιγκερόα, που πέρασε δύο αμυντικούς, επιχείρησε το σουτ το οποίο σταμάτησε στα πόδια του Κολοβέτσιου.\nΣτο 13΄οι γηπεδούχοι έχασαν την καλύτερη ευκαιρία τους μέχρι εκείνο το σημείο του αγώνα, όταν ο Νάνο σέντραρε από τα δεξιά ο Μπεργκ έπιασε την κεφαλιά και ο Βελλίδης μπλόκαρε ενστικτωδώς. Ότι δεν κατάφερε σε εκείνη τη φάση ο Σουηδός, το κατάφερε στο 32΄ όταν μετά από σουτ του Πράνιτς, ο Μπεργκ με τακουνάκι, έστειλε την μπάλα τα δίχτυα του Βελλίδη.\nΣτο 43′ ο Παναθηναϊκός έχασε άλλη μια σημαντική ευκαιρία, όταν ο πολύ καλός Μπεργκ, μπήκε στην περιοχή πέρασε έναν αμυντικό όμως το σουτ που επιχείρησε έφυγε πάνω από την εστία του Βελλίδη.\nΤο δεύτερο ημίχρονο ξεκίνησε ιδανικά για τα Γιάννινα, καθώς στην πρώτη ουσιαστικά καλή φάση τους στον αγώνα κατάφεραν να ισοφαρίσουν. Ηταν το 51ο λεπτό, όταν μετά από πολύ όμορφη προσπάθεια του Ίλιτς, ο τελευταίος πάσαρε στον αμαρκάριστο Ντε Βινσέντι, που δεν δυσκολεύτηκε να κάνει το 1-1.\nΑπό εκείνο το σημείο και μετά ενώ κάποιος θα περίμενε τον Παναθηναϊκό να γίνει πιο δραστήριος προκειμένου να σημειώσει ένα τέρμα, ο ρυθμός του αγώνα έπεσε. Και εκεί που όλα έδειχναν ότι το ματς όδευε προς ισοπαλία, ο Καρέλης, που είχε περάσει ως αναγκαστική αλλαγή στη θέση του Φιγκερόα στον αγώνα, με εκπληκτική ατομική ενέργεια και με ωραίο σουτ νίκησε τον Βελλίδη για το 2-1 στο 83′.\nΟ Καρέλης κατάφερε να σημειώσει και δεύτερο τέρμα διαμορφώνοντας το τελικό 3-1, έπειτα από ασίστ του Μπεργκ.\nΔείτε τα επίσημα στιγμιότυπα της NOVA από την αναμέτρηση Παναθηναϊκός – ΠΑΣ Γιάννινα για τη 12η αγωνιστική της Σούπερ Λίγκας:\nΔιαιτητής: Λιαούδης (Μακεδονίας)\nΚίτρινες: Μέντες, Ζέκα – Ντε Βινσέντι\nΠΑΝΑΘΗΝΑΪΚΟΣ (Γιάννης Αναστασίου): Καπίνο, Τριανταφυλλόπουλος, Μέντες, Λαγός (70΄ Ατζαγκούν), Μπεργκ, Ζέκα, Μαρινάκης, Νάνο, Σίλντενφελντ (61΄ Κουτρουμπής), Πράνιτς, Φιγκερόα (62΄ Καρέλης)\nΠΑΣ ΓΙΑΝΝΙΝΑ (Σάκης Τσιώλης): Βελλίδης, Ντάσιος (86΄ Κρητικός), Λίλα, Τζημόπουλος, Ίλιτς, Τσάβες (24΄ Ρουμπουλάκου, 60΄ Κεϊτά), Βίλα, Ντε Βινσέντι, Τσουκαλάς, Κολοβέτσιος, Κοροβέσης


ΕΛΛΗΝΙΚΑ ΠΡΟΙΟΝΤΑ: ΛΩΤΟΣ: ΣΙΓΟΥΡΑ ΜΙΑ ΑΠΟ ΤΙΣ ΥΠΕΡ ΤΡΟΦΕΣ...!!\nΛΩΤΟΣ: ΣΙΓΟΥΡΑ ΜΙΑ ΑΠΟ ΤΙΣ ΥΠΕΡ ΤΡΟΦΕΣ...!!\nΑγαπητοί μας αναγνώστες σήμερα μιλάμε για ένα φρούτο , το οποίο έτρωγαν οι Ινδιάνοι τις κρύες μέρες του χειμώνα και, όπως φαίνεται, γνώριζαν καλά το γιατί. Η απότομη πτώση της θερμοκρασίας αποδυναμώνει τον οργανισμό, ο οποίος έχει ανάγκη από φυτικές ίνες, αλλά και καροτίνη. Ο λωτός μάς εφοδιάζει με τα απαραίτητα αυτά στοιχεία, αλλά και με πολύ περισσότερα, όπως βιταμίνες C, Β1, Β2 και Β6, κάλιο, μαγγάνιο, φώσφορο και χαλκό. Δεν είναι τυχαίο, λοιπόν, που το συνιστούν τόσο συχνά οι διατροφολόγοι. Τελευταίες έρευνες έχουν\n-Περιέχει φυτικές ίνες σε υψηλή περιεκτικότητα, αλλά και μόλις 66 θερμίδες ανά 100 γραμ. και γι' αυτό οι διαιτολόγοι το συνιστούν ως ιδανικό σνακ, που χορταίνει εφοδιάζοντας τον οργανισμό με πολύτιμα συστατικά. Βοηθάει ιδιαίτερα στη διαδικασία της πέψης, ενώ, σύμφωνα με έρευνα του Πανεπιστημίου Ταφτς, διευκολύνει επίσης την απορρόφηση των υδατανθράκων και των λιπιδίων από το έντερο, συμβάλλοντας στην καλύτερη λειτουργία του πεπτικού, αλλά και στη διατήρηση της γραμμής μας.\nΤα 100 γρ. φρέσκου λωτού παρέχουν μόλις 70 θερμίδες ,άρα είναι ιδανικός για άτομα που ακολουθούν μια ισορροπημένη διατροφή.\nΈνας άλλος τρόπος είναι να τους τοποθετήσουμε στην κατάψυξη,και καλή σας όρεξη!


Κίνα Καπέλο ψύξης το καλοκαίρι Κατασκευαστές & Προμηθευτές & Εργοστάσιο\nΚαπέλο ψύξης το καλοκαίρι - κατασκευαστής, εργοστάσιο, προμηθευτής από την Κίνα\n(Σύνολο 20 Προϊόντα για Καπέλο ψύξης το καλοκαίρι)\nFrog Μπλε Ύφασμα Καλυμμένο (καθ 'όλη τη διάρκεια του χρόνου) Εκκλησιαστικό φόρεμα Φόρεμα με καπέλο Derby. Το στρογγυλό στέμμα του καπέλου της εκκλησίας καλύπτεται με δαντέλα. Καπέλο υψηλής ραπτικής με λουλούδι από σατέν τριαντάφυλλα. Το καπέλο Derby Trimmed Two Brooch έμφαση. Σχεδιασμένο και κατασκευασμένο στην...\nΚίτρινο ύφασμα καλυμμένο (καθ 'όλη τη διάρκεια του χρόνου) Εκκλησιαστικό φόρεμα με επίσημο καπέλο Derby. Το καπέλο της εκκλησίας είναι ένα σχήμα κουτιού. Το Couture Hat Crown καλύπτεται με ύφασμα Jacquard και, στη συνέχεια, χρησιμοποιήστε το Rhinestone Around The Edge. Το καπέλο Derby Trimmed με ένα μεγάλο σατέν...\nΚαπέλα εκκλησίας μόδας όλο το χρόνο\nΜεγάλο στρογγυλό ύφασμα από σατέν κορδέλα (όλο το χρόνο) Φόρεμα Church Millinery Formal Derby καπέλο. Το Couture Hat's Crown ολοκληρώθηκε με ζώνη από σατέν κορδέλα. Καπέλα μόδας διακοσμημένα με σατέν μπάντα Αφήστε με μπάντα με στρας και έμφαση σε καρφίτσα. Μέγεθος: Περιφέρεια κεφαλής 22 1/2 "/ Το πλάτος του...\nΚαπέλο ψύξης το καλοκαίρι Καπέλο πλεκτού χαρτιού Καπέλο για παιδί Καπέλα κοστούμι εκκλησίας Καπέλα καλοκαιρινών διακοπών Καπέλο με σγουρά χείλη Καπέλα πάρτι ιπποδρομιών Καπέλο χειμώνα Μπερέ


Ανακαλύπτοντας την Θράκη με το 3ο Γυμνάσιο Κηφισιάς - Εφημερίδα ΑΜΑΡΥΣΙΑ\nΑνακαλύπτοντας την Θράκη με το 3ο Γυμνάσιο Κηφισιάς\n3 Μαΐου 2018 09:15:00\nΤετραήμερη εκδρομή τους Νομούς Έβρου, Ξάνθης και Ροδόπης πραγματοποίησε το 3ο Γυμνάσιο Κηφισιάς στο πλαίσιο του προγράμματος «Υγεία – Λειψυδρία-Το διάβα του νερού από το βουνό στη θάλασσα ». Η συντονίστρια του προγράμματος Ελένη Λέκκα με κείμενο της ενημερώνει για την συγκεκριμένη δράση του 3ου Γυμνασίου Κηφισιάς:\n«Στο πλαίσιο του προγράμματος Αγωγής Υγείας με θέμα « Υγεία – Λειψυδρία-Το διάβα του νερού από το βουνό στη θάλασσα », το 3ο Γυμνάσιο Κηφισιάς πραγματοποίησε τετραήμερη εκδρομή στην Θράκη, και πιο συγκεκριμένα στους νομούς Έβρου, Ξάνθης και Ροδόπης.\nΠριν την έναρξη της εκδρομής, οι συντονιστές του προγράμματος, Φουντάς Νίκος και Λέκκα Ιωάννα, είχαν φροντίσει για την σωστή ενημέρωση των μαθητών σε θέματα σχετικά με την εκδρομή, καθώς και για τον προβληματισμό και την ευαισθητοποίησή τους σε περιβαλλοντικά ζητήματα.\nΗ περιβαλλοντική ομάδα αποτελούνταν από 22 μαθητές της Γ΄ τάξης του Γυμνασίου, οι οποίοι κατά την προετοιμασία τους για την εκδρομή κινήθηκαν σε θεματικούς άξονες γύρω από την διαχείριση των υδάτινων πόρων.\nΗ πρώτη ημέρα περιελάμβανε περιήγηση στα Πομακοχώρια Σμίνθης, Γλαύκης, και Εχίνου. Ιδιαίτερα στη Σμίνθη, οι μαθητές είχαν την δυνατότητα να επισκεφθούν το τοπικό γυμνάσιο και να συναναστραφούν με τους μαθητές του σχολείου εκεί, γνωρίζοντας τις συνήθειές τους. Ανταλλάξαμε δώρα και δώσαμε αμοιβαίες υποσχέσεις για μελλοντική συνάντηση. Η διανυκτέρευση έγινε σε ξενοδοχείο της Αλεξανδρούπολης.\nΤη δεύτερη ημέρα η ομάδα επισκέφθηκε την πανέμορφη Ξάνθη και ξεναγήθηκε στο λαογραφικό μουσείο της πόλης. Επίσης, ακολούθησε περιήγηση της πόλης με ξεναγό, ο οποίος ήταν και διευθυντής του μουσείου. Θαυμάσαμε τα γραφικά σοκάκια της και γνωρίσαμε το σπίτι του συνθέτη Μάνου Χατζηδάκη . Επόμενος σταθμός ήταν η Κομοτηνή. Εκεί, οι μαθητές είχαν την δυνατότητα να εξερευνήσουν την περιοχή, κάνοντας βόλτα και παρατηρώντας τα διάφορα μνημεία και τα μαγαζιά με τα ντόπια προϊόντα.\nΗ τρίτη ημέρα περιελάμβανε επίσκεψη στον υδροβιότοπο του Δέλτα του Έβρου. Στην μαγευτική αυτή βόλτα στον υδροβιότοπο η ομάδα είχε μαζί της έναν δασολόγο -ορνιθολόγο του φορέα διαχείρισης του Δέλτα του Έβρου, ο οποίος φρόντισε να την ενημερώσει κατάλληλα για το μεγάλο αυτό ποτάμι που αποτελεί φυσικό σύνορο Ελλάδας – Τουρκίας, καθώς και για τα διάφορα είδη πουλιών που βρίσκουν καταφύγιο στο ποτάμι. Επίσης, δόθηκε η ευκαιρία στους μαθητές να ανέβουν στο παρατηρητήριο και να μελετήσουν τα πουλιά με ειδικά τηλεσκόπια. Στη συνέχεια, ακολούθησε επίσκεψη στην πόλη των Φερών και ειδικότερα στην εκκλησία της Παναγίας της Κοσμοσώτηρας.\nΗ τέταρτη και τελευταία ημέρα συνοδευόταν από μία όμορφη ξενάγηση στο Διδυμότειχο. Η ομάδα περιηγήθηκε στην πόλη, αλλά και στο πέτρινο, μεγάλο κάστρο της. Ειχαμε την τύχη να ξεναγηθούμε σε τρείς εκκλησίες από δύο διαφορετικούς αρχιμανδρίτες . Έπειτα ακολούθησε επίσκεψη στην πόλη του Σουφλίου και στο λαογραφικό μουσείο της πόλης, τα Γνάφαλα. Οι μαθητές εκεί πληροφορήθηκαν πολύ ενδιαφέροντα πράγματα για τους μεταξοσκώληκες, αλλά και για το πώς οι άνθρωποι της τότε εποχής τους εκμεταλλεύονταν για την παρασκευή διαφόρων πραγμάτων. Φυσικά, από την τελευταία μέρα δεν μπορούσε να λείπει ξενάγηση στα Ρωμαϊκά λουτρά της Τραϊανούπολης, καθώς και μία τελευταία βόλτα στην μοναδική Αλεξανδρούπολη.\nΟι μαθητές επέστρεψαν στον χώρο του σχολείου ενθουσιασμένοι από αυτό το γεμάτο γνώσεις ταξίδι που πραγματοποίησαν. Ήταν γεμάτοι νέες εμπειρίες και αναμνήσεις που θα τους συντροφεύουν καθ΄ όλη την διάρκεια της ζωής τους. Και… το μόνο σίγουρο είναι ότι φρόντισαν να διασκεδάσουν και να περάσουν ωραία με τους συμμαθητές τους».\nΔιαδικτυακή εκδήλωση για την ασφαλή λειτουργία των σχολείων την εποχή του κορωνοϊού\nΈνωση Γονέων: Καταγγελία για παρεμπόδιση κατάληψης στο 2ο Λύκειο\nΜηνυτήρια αναφορά από τον Δήμο για τις καταστροφές στο 3ο ΓΕΛ\n"Puppy Day" στην Ανθοκομική Έκθεση Κηφισιάς


ΔΙΚΤΥΟΥΡΓΟΣ ΜΑΚΕΔΩΝ Εξω πάμε καλά - ΔΙΚΤΥΟΥΡΓΟΣ ΜΑΚΕΔΩΝ\nHome / οικονομία / Εξω πάμε καλά\nΤα αποτελέσματα ορισμένων μεγάλων ελληνικών επιχειρήσεων που ανακοινώθηκαν αυτές τις μέρες δείχνουν ότι ένα μέρος του ιδιωτικού τομέα κατάφερε ήδη να ξεπεράσει την κρίση και τα εμπόδια που προκαλούν η υπερφορολόγηση και η γραφειοκρατία και να αναπτυχθεί με ισχυρό ρυθμό τα τελευταία χρόνια.\nΔεν ισχύει βέβαια αυτό για το σύνολο των ελληνικών επιχειρήσεων και, κυρίως, για τις μικρές και μεσαίες επιχειρήσεις που στενάζουν από έλλειψη ρευστότητας.\nΑυτό που διαπιστώνεται είναι ότι όσες επιχειρήσεις έχουν δραστηριότητα στο εξωτερικό ή είναι εξαγωγικές πηγαίνουν πολύ καλά, ενώ αντίθετα όσες περιμένουν από την ελληνική αγορά να φέρει τον τζίρο και την ανάπτυξη βρίσκονται ακόμη σε υποχώρηση.\nΣύμφωνα με τα στοιχεία των εξαγωγών της χώρας, υπάρχει κάποια αύξηση αλλά δεν είναι επαρκής, όπως επισημαίνει σε μελέτη της και η Τράπεζα Πειραιώς, η οποία υποστηρίζει ότι η ελληνική οικονομία παραμένει μια κλειστή οικονομία.\nΟλες λοιπόν οι επιχειρήσεις που παρουσιάζουν ανάπτυξη και κέρδη είναι εξαγωγικές. Οι υπόλοιπες παραμένουν σε βαθιά ύφεση επί μία δεκαετία επειδή περιμένουν από μια πτωχευμένη ουσιαστικά εγχώρια αγορά να αυξήσει την κατανάλωσή της.\nΔυστυχώς, όμως, η εγχώρια αγορά δεν μπορεί να συντηρήσει και το κράτος με τις στρατιές μισθοδοτούμενων δημοσίων υπαλλήλων και συμβασιούχων και τα πτωχευμένα ασφαλιστικά ταμεία και τις λειτουργικές δαπάνες των επιχειρήσεων και τελικά να προσφέρει και κέρδος στους μετόχους τους.\nΓια να αναπτυχθούν οι επιχειρήσεις και να μπορέσουν να οδηγήσουν τη χώρα σε ρυθμό ανάπτυξης είναι αναγκαίος ο περιορισμός του κόστους του Δημοσίου.\nΗ ανάπτυξη της οικονομίας συνδέεται στην περίπτωση της Ελλάδας αποκλειστικά και μόνο με το κόστος που δημιουργεί το Δημόσιο, με το οποίο επιβαρύνει όλους τους φορολογούμενους και φυσικά τις επιχειρήσεις.\nΑν η ελληνική οικονομία ήταν μια ισχυρή εξαγωγική οικονομία, η παρεμβολή του Δημοσίου δεν θα επηρέαζε τόσο πολύ αρνητικά τις επιχειρήσεις. Εφόσον οι πωλήσεις τους και κατά συνέπεια τα έσοδά τους θα προέρχονταν από το εξωτερικό, δεν θα επηρεάζονταν από τις εγχώριες ασφυκτικές συνθήκες. Αντίθετα, όπως συνέβη με τις λίγες εξαγωγικές επιχειρήσεις της χώρας, η μείωση των μισθών θα μείωνε το κόστος παραγωγής τους σε κάποιον βαθμό και θα αντιστάθμιζε την αύξηση των φόρων, ενώ η διατήρηση ή η αύξηση των πωλήσεων στο εξωτερικό θα αύξανε τα κέρδη τους. Δυστυχώς όμως σε μια κλειστή οικονομία χωρίς ισχυρές εξαγωγές η μοίρα των επιχειρήσεων συνδέεται απολύτως με τις παρεμβάσεις του Δημοσίου.\nΑπό τη στιγμή που στην Ελλάδα η πολιτική που ακολουθείται στηρίζεται στην αφαίμαξη των φορολογουμένων, οι επιχειρήσεις που βγάζουν κέρδη υπερφορολογούνται και δεν μπορούν να επενδύσουν, ενώ οι καταναλωτές προσφέρουν αναγκαστικά ολόκληρο το εισόδημά τους σε φόρους και η κατανάλωσή τους περιορίζεται δραματικά.\nΕπειδή οι καταναλωτές δεν έχουν χρήματα, οι επιχειρήσεις αντιμετωπίζουν μειωμένο τζίρο και κατά συνέπεια τα κέρδη τους εξανεμίζονται.\nΤαυτόχρονα, η έλλειψη κερδών αποκλείει κάθε δυνατότητα επένδυσης κι έτσι ούτε η παραγωγική δυνατότητα των επιχειρήσεων αυξάνεται, ούτε τα κόστη παραγωγής μειώνονται.\nΞεχωρίζουν λοιπόν κάποιες μεγάλες και πολύ μεγάλες εξαγωγικές επιχειρήσεις οι οποίες ανακοινώνουν σημαντικά κέρδη και αναπτύσσονται με εντυπωσιακούς ρυθμούς και όλες οι υπόλοιπες επιχειρήσεις φθίνουν. Πολλές, δε, αναγκάζονται να κλείσουν αφήνοντας στον δρόμο χιλιάδες ανέργους.\nΤο πόσο σημαντικό είναι για μια οικονομία να μην εξαρτάται αποκλειστικά και μόνο από την εγχώρια αγορά φαίνεται και από την πορεία τον τελευταίο χρόνο των εταιρειών που ασχολούνται με ακίνητα. Οι εταιρείες ακινήτων έχουν μεγάλα κέρδη επειδή εκδηλώθηκε ενδιαφέρον των ξένων για τα ελληνικά ακίνητα. Αφενός για σπίτια προκειμένου να πάρουν τη Χρυσή Βίζα αφετέρου για ξενοδοχεία. Σώθηκαν λοιπόν αυτές οι επιχειρήσεις από τη ζήτηση που εκδηλώθηκε από το εξωτερικό και όχι από την εγχώρια ζήτηση, πράγμα που ουσιαστικά ισοδυναμεί με εξαγωγική δραστηριότητα. Το ίδιο ακριβώς συμβαίνει και με τον τουρισμό. Η ζήτηση από το εξωτερικό διασώζει τις τουριστικές επιχειρήσεις, τους εργαζομένους σε αυτές και ένα πλήθος προμηθευτών και συνεργατών τους.\nΟταν λοιπόν μιλάμε για ανάπτυξη, πρέπει να στοχεύουμε στις εξαγωγές ώστε μέσω αυτών να λύνεται και το πρόβλημα του εξωτερικού ισοζυγίου, το οποίο σε συνδυασμό με το δημόσιο έλλειμμα (τα γνωστά δίδυμα ελλείμματα) πτώχευσαν την ελληνική οικονομία.\nΚαι προϋπόθεση βέβαια για την ανάπτυξη της οικονομίας είναι ο ισχυρός ιδιωτικός τομέας, ο οποίος δεν μπορεί να ενδυναμωθεί αν δεν μειωθούν οι φόροι.


Βέβαιος για την αυτοδυναμία του ΣΥΡΙΖΑ εμφανίζεται ο Αλ.Τσίπρας | politischios.gr\nΒέβαιος για την αυτοδυναμία του ΣΥΡΙΖΑ εμφανίζεται ο Αλ.Τσίπρας\n«Ο κ. Σαμαράς έχει ήδη χάσει τις εκλογές κι ευτυχώς για την Ελλάδα φεύγει» είπε ο πρόεδρος του ΣΥΡΙΖΑ, Αλέξης Τσίπρας στην προεκλογική συγκέντρωση του κόμματος στην Κομοτηνή, εκφράζοντας παράλληλα τη βεβαιότητα ότι ο λαός θα δώσει αυτοδυναμία στον ΣΥΡΙΖΑ.\nΟ κ. Τσίπρας σημείωσε ότι δεν ζητά «λευκή επιταγή» από τους πολίτες, ξεκαθάρισε ότι δεν έρχεται για να επαναφέρει προνόμια, αλλά για να τα καταργήσει, και δεσμεύτηκε για πλήρη εφαρμογή του προγράμματος, που παρουσίασε ο ΣΥΡΙΖΑ στη Θεσσαλονίκη, από την πρώτη κιόλας μέρα και ανεξάρτητα από την πορεία των διαπραγματεύσεων με τους δανειστές.\n«Η στρατηγική του φόβου έχει πέσει στο κενό. Η Ελλάδα δεν φοβάται. Όσο και αν προσπαθεί ο κ. Σαμαράς, και η ακροδεξιά του παρέα. Όσο και αν κραυγάζει το σύστημα της διαπλοκής. Και τα ισχυρά οικονομικά συμφέροντα, που τα τελευταία χρόνια πλούτισαν σε βάρος της αξιοπρέπειας του λαού μας. Ο λαός τους γυρίζει την πλάτη. Παίρνει τη ζωή του στα χέρια του. Ας το πάρουν λοιπόν απόφαση οι κήρυκες της πολιτικής των Μνημονίων. Αυτοί που έσκισαν σε μια νύχτα τα Ζάππεια, για ένα κόκαλο εξουσίας. Αυτοί που δέχτηκαν να συγκυβερνήσουν την Ελλάδα με την τρόικα: Ας το πάρουν απόφαση: Ο λαός δεν έχει πια τίποτα να περιμένει από αυτούς. Δεν μπορούν πια, ούτε να τον φοβίσουν, ούτε να τον εκβιάσουν» συνέχισε.\nΑπευθυνόμενος στον κ. Σαμαρά σημείωσε: «Έχετε ήδη χάσει τις εκλογές. Έχετε ήδη ηττηθεί εκλογικά και πολιτικά, πριν ακόμα ανοίξουν οι κάλπες. Και γι' αυτό αρνείται και τόσο απροσχημάτιστα τον διάλογο πάνω σε προγράμματα και θέσεις. Και προτιμά την λάσπη και τον ακροδεξιό λαϊκισμό. Τον διάλογο, όμως, κ. Σαμαρά τον αρνούνται αυτοί που θεωρούν ήδη τον εαυτό τους ηττημένο. Η πρώτη σας ήττα πριν από το πικρό ποτήρι της 25ης του Γενάρη είναι η απροσχημάτιστη άρνησή σας να προσέλθετε σε Δημόσιο τηλεοπτικό διάλογο. Η πρώτη σας ήττα, γιατί έρχονται κι άλλες ακόμα μεγαλύτερες.»\nΓια τη στάση μιας κυβέρνησης του ΣΥΡΙΖΑ, απέναντι στους δανειστές υπογράμμισε: «Δεν είμαστε οι τύποι που θα καταπιούμε την θέση μας με ένα 'Giannis Forget it', του κ. Σόιμπλε -αυτή την ιστορία που με έκανε να ντραπώ σαν πολίτης αυτής της χώρας για αυτούς που την εκπροσωπούν. Δεν είμαστε αυτοί που θα κάτσουμε να κάνουμε τα μαθήματά μας, όπως υποτιμητικά και απαξιωτικά για τους Έλληνες και τους άλλους λαούς του Νότου αρέσκεται να δηλώνει η κυρία Μέρκελ.\n» Γιατί εμάς δεν μας έχει κανένας στο τσεπάκι του. Δεν είμαστε μέρος του διαπλεκόμενου χθες. Δεν υπογράψαμε αμαρτωλές συμβάσεις. Δεν παίρναμε επί χρόνια προμήθειες στα κομματικά μας ταμεία από Γερμανικές -και άλλες- εταιρείες. Δεν δώσαμε αντιπαροχή την πολιτική μας στήριξη από Μέσα ενημέρωσης. Δεν έχουμε καμία σχέση με αυτό το οικονομικό και πολιτικό κατεστημένο που κατέστρεψε την Ελλάδα. Για αυτό και είμαστε αποφασισμένοι να συγκρουστούμε με το χθες, όχι να συμβιβαστούμε μαζί του.»\nΣχετικά με το διακύβευμα των εκλογών της 25ης Ιανουαρίου ο πρόεδρος του ΣΥΡΙΖΑ επισήμανε: «Λέμε ξεκάθαρα: όσο πιο ισχυρός βγει ο ΣΥΡΙΖΑ στις 25 Ιανουαρίου, τόσο πιο δυνατή και σταθερή θα είναι η Ελλάδα στις 26. Αυτό είναι το επίδικο των εκλογών. Και ας το πάρουν λοιπόν απόφαση: Την παραπάνω Κυριακή η Ελλάδα γυρίζει σελίδα.Και θέλω να σας διαβεβαιώσω, φίλες και φίλοι: Η Αριστερά είναι έτοιμη να ανταποκριθεί στην ιστορική της ευθύνη. Γιατί δεν είμαστε χθεσινοί. Ερχόμαστε από πολύ μακριά. Και έχουμε μια μεγάλη παράδοση δημοκρατικών αγώνων, για τους οποίους είμαστε υπερήφανοι.»


ΜΙΑ ΒΟΛΤΑ ΣΤΗΝ ΑΤΤΙΚΗ -ΔΕΚΕΜΒΡΙΟΣ – Wildlife Explorers\nΜΙΑ ΒΟΛΤΑ ΣΤΗΝ ΑΤΤΙΚΗ -ΔΕΚΕΜΒΡΙΟΣ\nΔιάρκεια ταξιδιού : 1 ημέρa Group : 3\nΗ Αττική είναι μια περιοχή πάνω από την οποία περνούν τα μεταναστευτικά πουλιά, κατά τις μετακινήσεις από και προς το νότο. Είναι όμως και μια περιοχή στην οποία αναπαράγονται κάποια πολύ ενδιαφέροντα είδη για την Δυτική Παλαιαρκτική. Ο Αιγαιοτσιροβάκος, το Φρυγανοτσίχλονο, ο Βραχοτσοπανάκος, το Σιρλοτσίχλονο, ο Αμπελουργός, το Κουφαηδόνι, η Νησοπέρδικα, ο Γκιώνης, ο Σπιζαετός, είναι κάποια απ’ αυτά. Είδη περιζήτητα στους παρατηρητές και στους φωτογράφους πουλιών, ιδιαίτερα από τις χώρες της κεντρικής και βόρειας Ευρώπης.\nΗ Wildlife Explorers, διοργανώνει πολύ συχνά ημερήσιες εξορμήσεις στην Αττική, όλους τους μήνες του χρόνου, που αφορούν φωτογράφους φύσης, παρατηρητές αλλά και απλούς φυσιολάτρες. Πάντα χρησιμοποιούμε SUV αυτοκίνητο για να γίνονται ευκολότερα οι μετακινήσεις αλλά και για να υπάρχει άνεση μέσα στο όχημα. Και πάντα οι επιβάτες δεν ξεπερνούν τα τρία άτομα. Έτσι, αν χρειαστεί να φωτογραφήσουμε μέσα από το αυτοκίνητο, χρησιμοποιώντας το σαν κινητό hide, ο κάθε φωτογράφος έχει το δικό του παράθυρο.\nΟι προορισμοί απλώνονται σε όλο το νομό Αττικής, ακόμα και σημεία μέσα στην πόλη. Το όμορφο, χαμηλό βουνό του Υμηττού είναι ένα τέτοιο παράδειγμα. Η ανατολική Αττική, με τους μικρούς αλλά σημαντικούς υγροτόπους της, είναι πάντα μέσα στο ημερήσιο πρόγραμμα αυτών των μονοήμερων εξορμήσεων. Υπάρχει όμως και η Πάρνηθα, το μεγαλύτερο βουνό του νομού, γεμάτη με κωνοφόρα δένδρα ενώ στα όρια του υπάρχει ο Ωρωπός και το Βουρκάρι. Η Αττική δεν σε αφήνει ποτέ παραπονεμένο, συχνά δίνει σαν έκπληξη, σπάνια και δύσκολα να βρεθούν πουλιά, έχει πλουσιότατη χλωρίδα, με πολλές ορχιδέες και αγριολούλουδα, πεταλούδες, αμφίβια και ερπετά. Και φυσικά διαθέτει ένα μαγικό φως, το γνωστό Αττικό φως, που εκτοξεύει την φωτογραφία και την συνολική εμπειρία.\nΠαρατήρηση πουλιών, Φιλικό για παιδιά, Χαλαρό\nΤιμή για δίκλινο 100 €/άτομο\nΒαλτόπαπια, Νησοπέρδικα, Αρτέμης, Μύχος της Μεσογείου, Κρυπτοτσικνιάς, Μικροτσικνιάς, Χαλκόκοτα, Φιδαετός, Σπιζαετός, Αετογερακίνα, Πετρίτης, Καλαμοκανάς, γλαρόνια,Τρυγόνι, Κούκος, Γκιώνης, Κουκουβάγια, Ωχροσταχτάρα, Τσαλαπετεινός, Κιτρινοσουσουράδα feldegg, Μαυροτσιροβάκος, Αιγαιοτσιροβάκος, Κοκκινοτσιροβάκος, Ψαθοποταμίδα, Ωχροστριτσίδα, Υφάντρα, Βραχοτσομπανάκος, Καμποδενδροβάτης, Αετομάχος, Κοκκινοκεφαλάς, Πετροσπούργιτο, Φρυγανοτσίχλονο, Σιρλοτσίχλονο.\nΕνοικίαση SUV για την μετακίνηση μας\nΚαύσιμα και διόδια\nΣνακ και καφές\nΟδηγός και Guide\nΣάββατο 4 Δεκεμβρίου Μονοήμερο\nΗ συνάντηση δίνεται σε προκαθορισμένο σημείο και συγκεκριμένη ώρα. Παίρνοντας όλες τις προφυλάξεις, επιβιβαζόμαστε στο αυτοκίνητο, αρκετά πριν την ανατολή του ήλιου για να βρεθούμε την κατάλληλη ώρα στο πρώτο σημείο ενδιαφέροντος. Έτσι, στην συγκεκριμένη εξόρμηση, το ραντεβού μας είναι στην κεντρική πύλη του Εθνικού κήπου στις 05.15, στο κέντρο της πόλης, πολύ κοντά στην είσοδο του μετρό. Η πολύ πρωινή ώρα θα επιτρέψει μια ολιγόλεπτη στάση, αφού η κίνηση των αυτοκινήτων δεν έχει ξεκινήσει ακόμα. Είναι σημαντικό να είμαστε συνεπείς στην ώρα του ραντεβού και για να είμαστε τη σωστή ώρα στον προορισμό μας αλλά και σωστοί απένατι στους συνταξιδιώτες μας.\nΟδηγώντας ανατολικά, θα κάνουμε μια σύντομη στάση για να ακούσουμε και πιθανά να παρατηρήσουμε το πρώτο είδος, μέσα στον αστικό ιστό. Ο Γκιώνης είναι ο πρώτος μας στόχος! Η φωτογράφησή του είναι εξαιρετικά δύσκολη αφού ο ήλιος δεν έχει καν βγει αλλά ο φωτισμός από τις λάμπες του δρόμου θα μας δώσει πιθανά μια ευκαιρία. Η Wildlife Explorers δεν χρησιμοποιεί και δεν επιτρέπει να χρησιμοποιηθεί φλας στα νυκτόβια είδη. Κατόπιν θα κινηθούμε προς τις κορυφές του Υμηττού για να προσπαθήσουμε να συναντήσουμε τον Αιγαιοτσιροβάκο, τον Κοκκινοτσιροβάκο και τη Νησοπέρδικα. Κατόπιν θα κινηθούμε στα ανατολικά του νομού και συγκεκριμένα στο Εθνικό Πάρκο Σχοινιά. Η περιοχή είναι ένα από τα καλύτερα σημεία της Αττικής, όχι μόνο για πουλιά. Τα πιθανά είδη εδώ είναι τα παρυδάτια, οι ερωδιοί, η Βαλτόπαπια, η Χαλκόκοτα, η Ψαθοποταμίδα, η Κηστικόλη, το Φρυγανοτσίχλονο, ο Τσαλαπετεινός και η Υφάντρα. Και εδώ θα έχουμε την ευκαιρία να προσπαθήσουμε τον μικρόσωμο Γκιώνη, την Κουκουβάγια και πιθανά και κάποιο Τρυγόνι, αυτή την φορά με καθαρό και δυνατότερο φως.\nΣτα μισά της ημέρας, μια δίωρη στάση είναι υποχρεωτική καθώς η κινητικότητα των πουλιών είναι χαμηλή αλλά και εμείς θα χρειαστούμε να φάμε, να πιούμε έναν καφέ και να ξεκουραστούμε. Εξ άλλου οι παρατηρητές και κυρίως οι φωτογράφοι αποφεύγουν τις ζεστές ώρες με το “κακό” φως. Το απόγευμα όμως ξεκινάμε ξανά, με προορισμό την νοτιοανατολική άκρη της Αττικής.\nΣτο Σούνιο υπάρχει το μικρότερο Εθνικό Πάρκο της χώρας μας με συνολική έκταση 42.500 στρεμμάτων και η περιοχή καταλήγει σε ένα βραχώδες και γκρεμνώδες ακρωτήριο, στο οποίο υψώνεται ο υπέροχος Ναός του Ποσειδώνα. Δίπλα στο ναό, είναι σίγουρες οι Νησοπέρδικες ενώ πάνω από το ναό πετούν με γρήγορη πτήσεις η Βουνοσταχτάρα, η Σταχτάρα και Ωχροσταχτάρα. Από τα βράχια αυτά μπορεί κανείς να παρατηρήσει πιθανά θαλασσοπούλια, όπως τους Αρτέμηδες, τους Μύχους ενώ εδώ έχει καταγραφεί και Σούλα να ψαρεύει. Στα βράχια που καταλήγουν στην θάλασσα, φωλιάζει ο Γαλαζοκότσυφας και στην χαμηλή μεσογειακή βλάστηση ο Μαυροτσιροβάκος. Μια τελευταία στάση, πολύ κοντά στο ναό του Ποσειδώνα μπορεί να μας χαρίσει όμορφες εικόνες από Κοκκινοκεφαλά, Αετομάχο, Ωχροστριτσίδα, Βραχοτσομπανάκο, Πετροσπούργιτο και –αν είμαστε τυχεροί- το highlight της Αττικής, τον Σπιζαετό.\nΣίγουρα, θα είναι μια ξεχωριστή, μονοήμερη εξόρμηση, που μπορεί να γεμίσει τις κάρτες μνήμης των φωτογραφικών μας μηχανών, τόσο κοντά από το κέντρο της Αθήνας!\nΜεσαίο ή μεγάλο τηλεφακό\nExtra μπαταρίες & Κάρτες μνήμη\nUpupa epops- Attica\nΠεζοπορία & Φωτογραφία, Αστροφωτογραφία Τοπίου


Το Twitter δίνει τη δική του ερμηνεία σχετικά με τη χρήση του [βίντεο]\nby Θοδωρής Κόνσουλας 24 Nov 2013\nΟ κάθε χρήστης χρησιμοποιεί διαφορετικά το Twitter, ανάλογα με τις ανάγκες του. Άλλος για να επικοινωνεί και να μοιράζεται τις σκέψεις του, άλλος για να ενημερώνεται, άλλος για να εξυπηρετείται από τις επιχειρήσεις κ.ο.κ. Τελικά όμως, η ομάδα του Twitter ως τι πλασάρει το Κοινωνικό Δίκτυο;\nΗ απάντηση είναι ως ένα μέσο ενημέρωσης. Τα tweets μπορούν να χαρακτηριστούν ως τίτλοι εφημερίδων και το ίδιο το Twitter ως μία εφημερίδα η οποία ανανεώνεται συνεχώς με νέο περιεχόμενο. Δεν είναι ψέμματα πως ο ταχύτερος τρόπος επικοινωνίας και διάδοσης των νέων είναι το Twitter.\nΤο προηγούμενο βίντεο είχε μέχρι πριν λίγες μέρες περίπου 100 views, ενώ έχει ανέβει στο YouTube από τις 15 Φεβρουαρίου του 2013. Τα views εκτοξεύτηκαν όταν ένας verified λογαριασμός με ονομασία The Twitter Guide δημοσίευσε το βίντεο σε tweet, καθώς χωρίς σύνδεσμο το βίντεο δε μπορεί να προβληθεί.


Άγιοι Θεόδωροι: Οργή για τους δολοφόνους της ηλικιωμένης - Αναζητούν δύο Ρομά οι Αρχές - Βίντεο | Pentapostagma\nΕσωτερική Ασφάλεια 08.12.2019 - 21:46\nΆγιοι Θεόδωροι: Οργή για τους δολοφόνους της ηλικιωμένης - Αναζητούν δύο Ρομά οι Αρχές - Βίντεο\nΟργισμένοι και απροστάτευτοι δηλώνουν οι κάτοικοι έναντι των κακοποιών και τονίζουν την απουσία της Αστυνομίας.\n«Ο αδερφός μου ερχόταν κουτρουβάλα με τις πατερίτσες. Δεν περίμεναν να ακούσουν νέα αντρική φωνή. Μη λέτε ότι η μάνα μου λιποθύμησε. Δεν λιποθύμησε. Στάθηκε όρθια μπροστά τους και εκείνος την πήρε πίσω. Την πέταξε τρία μέτρα και πέρασε από πάνω. Και όλα αυτά για μια αλυσίδα. Γιατί η κυρα Ρήνη είχε ψυχή και δύναμη. Η μάνα μου δεν αστειευόταν, ήταν δυνατή» λέει στο Open TV ο Αργύρης Τζίβας, ένας από τους γιους της άτυχης ηλικιωμένης. Αυτόπτης μάρτυρας περιέγραψε στο Open TV τις στιγμές που ακολούθησαν μετά το συμβάν. Οι άγνωστοι δράστες κινήθηκαν με το αυτοκίνητό τους προς Κινέττα και ενώ ο άνδρας της ηλικιωμένης φώναζε "πιάστε τους".\nΤην ίδια ώρα ανήμποροι να προστατέψουν τα σπίτια τους εμφανίζονται οι κάτοικοι στους Αγίους Θεοδώρους. Όπως καταγγέλουν στο Open TV η αστυνομία είναι ανύπαρκτη την ώρα που οι κακοποιοί σε καθημερινή βάση «ρημάζουν» τη συγκεκριμένη περιοχή. Οι κάτοικοι στην προσπάθειά τους να προστατεύσουν τις περιουσίες τους, έχουν μετατρέψει τα σπίτια τους σε απόρθητα φρούρια. Ωστόσο αυτό δεν εμποδίζει τους κακοποιούς οι οποίοι καταφέρνουν και μπαίνουν μέσα σε αυτά.


Ντροπή σου, έπρεπε να είσαι σε καραντίνα, αντί να πας στο σούπερ μάρκετ -Σφοδρή επίθεση Άδωνι κατά Παπαδημούλη…. – Voice News\nΝτροπή σου, έπρεπε να είσαι σε καραντίνα, αντί να πας στο σούπερ μάρκετ -Σφοδρή επίθεση Άδωνι κατά Παπαδημούλη….\nΣφοδρή επίθεση στον Δημήτρη Παπαδημούλη, που εθεάθη σε σούπερ μάρκετ με δύο γεμάτα καρότσια, εξαπέλυσε ο Άδωνις Γεωργιάδης, όταν ο ευρωβουλευτής του ΣΥΡΙΖΑ επιχείρησε να αντιστρέψει τα «βέλη» που δέχτηκε πανταχόθεν για την στάση του, εν μέσω της επιδημίας του κορωνοϊού.\n«Θέλω να ευχαριστήσω θερμά τον @papadimoulis για την γενναία δημόσια παραδοχή του για το πόσο καλά εξελίσσεται η λειτουργία της Αγοράς των Super Markets με τα μέτρα που θεσπίσαμε. «Με γεμάτα ράφια και λίγο κόσμο…τα δε ράφια γεμάτα».\nΚαι εκεί άρχισε ο… πόλεμος. Απαντώντας στον υπουργό Ανάπτυξης, ο ευρωβουλευτής του ΣΥΡΙΖΑ έγραψε στο Twitter: «Αφήστε τις εξυπνάδες κύριε@AdonisGeorgiadi. Η χώρα και η κοινωνία δίνουν μια δύσκολη μάχη. Πάρτε μέτρα κατά της αισχροκέρδειας στην αγορά. Στηρίξτε το ΕΣΥ που θέλατε να ξηλώσετε. Κάντε κάτι επιτέλους με την τιμή των καυσίμων. Και αφήστε τα ψεύδη ότι η αμόλυβδη είναι στο 1.25€!».\nΑφήστε τις εξυπνάδες κύριε @AdonisGeorgiadi. Η χώρα και η κοινωνία δίνουν μια δύσκολη μάχη. Πάρτε μέτρα κατά της αισχροκέρδειας στην αγορά. Στηρίξτε το ΕΣΥ που θέλατε να ξηλώσετε. Κάντε κάτι επιτέλους με την τιμή των καυσίμων. Και αφήστε τα ψεύδη ότι η αμόλυβδη είναι στο 1.25€! https://t.co/coeOKh6D3u\nΚαι ο κ. Γεωργιάδης επανήλθε: «Ακούστε “κύριε” στην ανάρτησή σας γράψατε ότι μόλις γυρίσατε από τις Βρυξέλλες πήγατε στο Super Market, ενώ θα έπρεπε να είστε σε καραντίνα 14 ημερών για την προστασία της Δημόσιας Υγείας. Δεν σας το είπα και επέλεξα την ειρωνία και φωνάζετε και από πάνω; Ντροπή σας!».\nΟ Δημήτρης Παπαδημούλης αρχικά είχε γράψει στο Twitter:\n«Πριν λίγο, σε εκπομπή του MEGA με κατήγγειλαν για «αντικοινωνική συμπεριφορά»! Ο λόγος είναι ότι, επιστρέφοντας στην Ελλάδα, παρέλαβα από ένα «Σκλαβενίτη» με γεμάτα ράφια κ λίγο κόσμο, μια παραγγελία -2 καρότσια- που είχα κάνει. Χωρίς να το διασταυρώσουν! Έλεος με την λασπολογία!».\nΔείτε το βίντεο που δείχνει τον ευρωβουλευτή του ΣΥΡΙΖΑ Δημήτρη Παπαδημούλη να φεύγει από σούπερ μάρκετ με δύο γεμάτα καρότσια:\nΠροηγούμενο Η ΕΛΛΗΝΙΚΗ ΛΥΣΗ ΑΠΟΚΑΛΥΠΤΕΙ! Ορίστε πως ΔΡΑ η ΝΔ απέναντι στο λαθρομεταναστευτικό…\nΕπόμενο Κορωνοϊός: Σε 2.000- 3.000 υπολογίζεται ο πραγματικός αριθμός των κρουσμάτων στην Ελλάδα…..


Ἅγιος Δημήτριος Κουβαρὰ: Ο Θεός μόνο την Εκκλησία εμπιστεύθηκε, όχι τα κράτη και τους πολιτισμούς\nΟ Θεός μόνο την Εκκλησία εμπιστεύθηκε, όχι τα κράτη και τους πολιτισμούς\nΟ αρχιερέας της Δυτικής Εκκλησίας, επειδή αποσχίστηκε από την Ορθόδοξη Εκκλησία, ξεκίνησε να καταστρέφει κάθε τι ιερό και να ανατρέπει το νόμο. Κατέστρεψε κάθε τι ιερό, επειδή αρνήθηκε τη νηστεία, τη θεώρησε ανώφελη και ξεκίνησε μία καθαρά αυλική ζωή στο σπίτι του. Ανέτρεψε το νόμο του Θεού και το νόμο της πίστης, το νόμο της καλής συμπεριφοράς. Άλλαξε το Σύμβολο της Πίστεως και έκανε πιο εύκολο τον αγώνα του ανθρώπου για τη σωτηρία με τον εξής τρόπο: Με δωρεές, με λίγες και σύντομες προσευχές.\nΣαν να έλεγε, όσο περνούσαν τα χρόνια, στο Χριστό:\n-»Δεν απάντησες σωστά στην ερώτηση που σου έκαναν οι υιοί του Ζεβεδαίου, όταν είπες πως, όποιος θέλει να γίνει πρώτος, πρέπει να γίνει δούλος σ’ όλους. Δεν απάντησες σωστά, όταν είπες πως ο Υιός του ανθρώπου ήρθε όχι για να Τον υπηρετούνε, αλλά Αυτός να υπηρετεί. Και στο τέλος για να γίνει ακόμα μεγαλύτερη σύγχυση, έπλυνες τα βρώμικα πόδια των ψαράδων.\n-»Η ιστορία απέδειξε πως έκανες λάθος, και πως οι λαοί είναι σαν πρόβατα. Πριν από όλα ζητούν αρχηγό και κυρίως ζητούν ένα αρχηγό αλάνθαστο. Αυτό είναι βασικό και κύριο σε κάθε κοινωνία και σε κάθε λαό. Εσύ δεν μπορούσες να το ξέρεις αυτό, επειδή λίγα χρόνια έζησες σ’ αυτό τον κόσμο.\n-»Πέθανες νέος και δεν μελέτησες τη ψυχολογία της μάζας. Αλλά, εμείς οι αρχιερείς τελειώσαμε μεγάλες σχολές, ταξιδέψαμε πολύ στον κόσμο και ζήσαμε δύο φορές περισσότερο από εσένα. Γι’ αυτό το λόγο είναι σωστό να αφήσεις εμάς που έχουμε μεγαλύτερη εμπειρία να λύσουμε αυτό το ζήτημα. Εσύ, ας είσαι στον ουρανό ό,τι επιθυμείς, άσε σε μας τη γη. Γίνε ο Θεός στον ουρανό και εμείς Θεός στη γη. Ας είσαι εσύ αλάνθαστος στον ουρανό και εμείς αλάνθαστοι στη γη. Θα δεις πως αυτό το πρακτικό πρόγραμμα είναι πολύ καλύτερο από το δικό Σου, το οποίο είναι ιδεαλιστικό, νεανικό πρόγραμμα. Άκουσε εμάς, τους γέρους, οι οποίοι εδώ και χίλια χρόνια παλεύουμε με το όνομά Σου και μ’ αυτόν τον ανήθικο κόσμο. Αν άκουγες εμάς, τους ηλικιωμένους, ούτε που θα σταυρωνόσουν».\nΠηγή: (Από το βιβλίο: Αγίου Νικολάου Επισκόπου Αχρίδος, “Μέσα από το παράθυρο της φυλακής. Μηνύματα προς τον λαό.”, Εκδόσεις «Ορθόδοξος Κυψέλη», Θεσσαλονίκη 2012, σ. 271), Καινή Κτίσις


Η «άγνωστη» νόσος του Crohn - Natura\nΗ «άγνωστη» νόσος του Crohn\nΑναρτήθηκε στις: 19/05/2015 Κατηγορίες: Ασθένειες & Θεραπείες, Αυτοάνοσα, Υγεία\nΗ νόσος του Crohn είναι ένα χρόνιο φλεγμονώδες νόσημα, άγνωστης μέχρι στιγμής αιτιολογίας, που μπορεί να προσβάλει οποιοδήποτε μέρος του πεπτικού συστήματος. Η συχνότερη εντόπιση της είναι στο λεπτό και το παχύ έντερο.\nΗ νόσος του Crohn δεν είναι μεταδοτική, ούτε αποτελεί μορφή καρκίνου. Πρόκειται για μια φλεγμονώδη αντίδραση του οργανισμού που σταδιακά καταστρέφει κάποια τμήματα του εντέρου. Τα προσβεβλημένα από Crohn τμήματα μπορεί να είναι από λίγα εκατοστά εντέρου ή και μεγαλύτερα, ένα μέτρο ή και περισσότερο. Μπορεί να προσβληθεί οποιοδήποτε σημείο της περιοχής από το στόμα έως τον πρωκτό. Μέχρι στιγμής είναι γνωστός ο αυτοάνοσος μηχανισμός πρόκλησης του νοσήματος, όχι όμως και η αιτία ή οι αιτίες που πυροδοτούν αυτή την αντίδραση.\nΚοιλιακά άλγη με συσπαστικό χαρακτήρα, πυρετό, κόπωση, απώλεια όρεξης, πόνο κατά την αφόδευση, επίμονη διάρροια, μη επιθυμητή απώλεια βάρους\nΆλλα συμπτώματα περιλαμβάνουν: δυσκοιλιότητα, φλεγμονή των οφθαλμών, συρίγγια (συνήθως της ορθικής χώρας, με εκκρίσεις πύου, βλέννης ή κοπράνων), αρθραλγία, φλεγμονή του ήπατος, κ.ά.\nΗ διάγνωση της νόσου του Crohn επιβεβαιώνεται μετά από μια σειρά ειδικών εξετάσεων, αιματολογικών και εργαστηριακών, όπως αίματος, κοπράνων, κολονοσκόπηση ή βαριούχος υποκλυσμός (ακτινολογική εξέταση του παχέος εντέρου), εντερόκληση (ακτινολογική εξέταση του λεπτού εντέρου) και βιοψία εντέρου. Την τελική διάγνωση θα θέσει η βιοψία του εντέρου.\nΟι κάτοικοι των πόλεων κινδυνεύουν περισσότερο;\nΗ συνηθέστερη ηλικία έναρξης της νόσου είναι οι δεκαετίες από 15 έως 35 ετών. Δεν υπάρχει σημαντική διαφορά μεταξύ ανδρών και γυναικών. Πολλές φορές η νόσος αφορά σε μια οικογένεια, αλλά δεν υπάρχουν αρκετά στοιχεία για να στηριχτεί η κληρονομικότητά της.\nΠάντως αρκετοί ερευνητές υποστηρίζουν ότι η νόσος οφείλεται σε γονιδιακή βλάβη που επιτρέπει αυτοί που την έχουν να αναπτύξουν άτοπες αντιδράσεις του αμυντικού τους συστήματος σε έναν παράγοντα, όπως είναι μία ίωση ή μία μικροβιακή μόλυνση.\nΈτσι, ενώ κάποιος που δεν έχει βλάβη του γεννητικού του υλικού θα εκδηλώσει μια απλή γαστρεντερίτιδα, σ’ αυτόν που έχει αυτήν τη βλάβη, η επαφή με τον παθογόνο παράγοντα θα πυροδοτήσει μία τέτοια αντίδραση του αμυντικού του συστήματος που θα τον οδηγήσει στην εκδήλωση της νόσου του Crohn. Τέλος, το γεγονός ότι -σύμφωνα με τις στατιστικές- η νόσος είναι συχνότερη στους κατοίκους των πόλεων (βιομηχανοποιημένες περιοχές) από ό,τι στους κατοίκους της επαρχίας. Αυτό αποδεικνύει ότι και οι περιβαλλοντικοί παράγοντες παίζουν σημαντικό ρόλο.\nΑλλαγές στη διατροφή και στον τρόπο ζωής μπορεί να βοηθήσουν τον πάσχοντα να ελέγχει καλύτερα τα συμπτώματα της νόσου και να παρατείνει τα διαστήματα μεταξύ των εξάρσεών της.\nΜια διατροφή απαλλαγμένη από δύσπεπτες τροφές, όπως το σκληρό κρέας ή οι χόνδροι, οι ξηροί καρποί. Επίσης τα ινώδη λαχανικά, τα πορτοκάλια ή άλλες τροφές που έχουν την τάση να φουσκώνουν ή να δημιουργούν ινώδεις μάζες, καλό είναι να αποφεύγονται.\nΓενικότερα, συνιστάται ο περιορισμός των γαλακτοκομικών και των λιπαρών τροφών (βούτυρα, κρέμες, παγωτά, σοκολάτες, κόκκινα κρέατα, τηγανητά κ.ά.). Είναι σημαντικό ο ασθενής να έχει μικρά γεύματα, να πίνει πολύ νερό και να παίρνει πολυβιταμίνες, επειδή η νόσος μπορεί να εμποδίζει την απορρόφηση συστατικών από τις τροφές.\ninfo: Ο Σύλλογος Ατόμων με νόσο του Crohn και Ελκώδη Κολίτιδα Αττικής (www.crohnhellas.gr) και Βορείου Ελλάδος (ibd-gr.blogspot.com) προσφέρει πρακτικές συμβουλές σε όσους έχουν ανάγκη.\nΑν και ως κοινωνία προχωρήσαμε ένα βήμα βγαίνοντας από την καραντίνα των τ...\nΔιαβήτης τύπου 1 και 2 – Με απλά λόγια!\nΜπορεί να τρώμε από το πρωί μέχρι το βράδυ γλυκά και να μην εμφανίσουμε ποτέ δια...\nΔες πώς μπορείς να βοηθήσεις το σώμα σου να αναζωογονηθεί, όχι μόνο τώρα μετά τι...\n«Ένας θεραπευτής χωρίς γνώσεις Αστρολογίας δεν έχει το δικαίωμα να αποκαλεί τον ...\nΛεμονάδα με κουρκουμά, η συνταγή κατά του άγχους και της κατάθλιψης\nΟ κουρκουμάς και το ενεργό συστατικό της, η κουρκουμίνη, έχουν πολλές επιστημονι...\nΜεταβολικό Σύνδρομο: «ωρολογιακή βόμβα» για την υγεία μας!\nΣας αγχώνει η εμφάνισή σας στην παραλία;


•ΑΙΔΩΣ… Ο κόσμος χάνεται κι αυτοί κοκορομυαλιάζουν.\n•Και τα μυαλά στα κοκο… ρέτσια.\n•Παρότι Άρια, φαλτσάρει πολιτικά η κυρία Αγάτσα.\n•Καθαρά χέρια με βρώμικο παρελθόν.\n•Σίγουρα όλοι οι πολιτικοί δεν είναι το ίδιο. Έως ότου αυτοί που δεν είναι να γίνουν το ίδιο με τους άλλους που είναι.\n•Κι αν είσαι και παπάς, στο κελί του Εφραίμ θα πας.\n•Ανεξάρτητοι… Έλληνες στο Άρμα των ΠΩΛΗΤΩΝ… Αλληλούια…\n•Και μέσα στη βαβούρα και τη φασαρία των εκλογών η Ελλάδα πορεύεται με υπουργό Οικονομικών τον Φίλιππο Σαχινίδη. Η Ελλάδα ποτέ δεν πεθαίνει.\n•Στις Σέρρες κατεβαίνουν με το ΠΑΣΟΚ οι φίλοι και σύντροφοί μου, Μάρκος Μπόλαρης και Μιχάλης Τζελέπης, αλλά και η καλή μου φίλη και συντρόφισσα Σοφία Παπαγεωργίου. Καλή επιτυχία σε όλους!\n•Ποιος περιφερειάρχης είπε για τον Σαχινίδη ότι αυτός δεν είναι οικονομολόγος, αλλά μπακάλης;\n•Συνάντηση στο παρόν με το βλέμμα στο μέλλον, η συνάντηση Σγουρού και του πρωθυπουργού. Μη βάζετε στοιχήματα, γιατί θα τα χάσετε.\n•Στον Μίλωνα σφάζουν αρνιά\nκαι στο ταψί τα ψήνουν\nκι όλοι ρωτούν την καφετζού\nοι ψήφοι τι θα γίνουν.\n•Φοβισμένη ομάδα, κακά αποτελέσματα, λένε οι ειδικοί του ποδοσφαίρου. Δυστυχώς τα κομματικά επιτελεία έχουν το σύνδρομο του φόβου και κάνουν λάθος επιλογές.\n•Από το Σέλι στον Κορυδαλλό, όπως λέμε μια τζούρα τσιγάρο χωρίς ανάσα.\n•Πώς συμφωνούν όλοι οι πλυντηριάδες του μαύρου χρήματος! Δεν είδα, δεν άκουσα, δεν τα πήρα. Όλο οι άλλοι φταίνε, όλο οι άλλοι ξέπλυναν και εκείνοι μόνο κοίταζαν.\n•29 κατασκευαστές offshore συνιστούν μίζα. Αυτοί ξέρουν και εμείς πρέπει να μάθουμε.\n•Όντως είναι ερασιτέχνες οι άνθρωποι, τόσο πολύ, που και οι ίδιοι το μαρτυρούν.\n•Οι αρχηγοί, σύντροφοι, δεν προσφωνούνται ποτέ στις προεκλογικές συγκεντρώσεις.\n•Ο Σκάνδαλος πήρε κεφάλι στην Α’ Αθήνας και δεν πιάνεται με τίποτα. Παρά ταύτα, θέλει την ψήφο μας, γιατί έχει ακόμα πολύ δρόμο.\n•Μανώλης Γλέζος, ένας θρύλος της Αριστεράς συνεχίζει απτόητος τον αγώνα… Παρά τα 90 και βάλε, ο αγωνιστής της ζωής ΑΝΤΙΣΤΕΚΕΤΑΙ και παλεύει για το δικό μας αύριο, μέσα από τον Συνασπισμό της Ριζοσπαστικής Αριστεράς (ΣΥΡΙΖΑ). Πάντα δυνατός, Μανώλη Γλέζο!\n•Μου το είπε γνωστός πράσινος κορυφαίος και το γράφω με κάθε επιφύλαξη. Στο πράσινο στρατόπεδο βασιλεύουν τα γνωστά άσματα του πάλαι ποτέ βασιλιά της νύχτας Λευτέρη Πανταζή. «Ταραχή» και «Παπαγάλος»… Ταρ…ΑΚΗ… Ταρ…ΑΚΗ στο πράσινο στρατόπεδο υπάρχει, ταραχή και συνέχισε τραγουδώντας… Το ‘πε… το ‘πε ο παπαγάλος, στο κλουβί θα μπει και άλλος… Είδες οι σύντροφοι, όταν θέλουν, πόσο ευρηματικοί γίνονται μεταξύ τους;\n•Ερασι…τέχνη, μάθε το, δεν γίνεσαι τεχνίτης…\n•Αυτός δεν είναι Συμπιλίδης αλλά Συμπληγαλίδης. Στις πέτρες τις Συμπληγάδες έριξε τη γαλάζια γαλέρα ο εχθρός της ΝΔ.\n•Πολύ μικρά τα θηλυκά ονόματα στη Β’ Αθηνών. Πάνε οι εποχές που τα θηλυκά ονόματα ξεπερνούσαν σε πολιτικό βάρος τα αντρικά. Τώρα, με τις μικρομεσαίες επιχειρήσεις, πώς να δουν ανάκαμψη τα μεγάλα κόμματα…\n•Οι τράπεζες κρατικοποιούνται και οι τραπεζίτες ιδιωτικοποιούνται. Ό,τι φάγανε φάγανε, ό,τι τραπέζωσαν τραπέζωσαν, τώρα ήρθε η ώρα της γυμνής αλήθειας των ισχυρών ομίλων στα χαρτιά.\n•Κι όμως, ο κίνδυνος για μεγάλα κανόνια στην αγορά προεκλογικά είναι πολύ μεγάλος… Super… μεγάλος.\n•Ήταν όλοι εκεί, στον Μίλωνα, το κράτος που παλεύει, αντιστέκεται, χειροκροτεί, επικροτεί, ελπίζει το ΠΑΣΟΚ του κράτους.\n•Επαναβεβαίωσα το στοίχημα με τον φίλο μου Δημήτρη Ρέππα για να αφήσουμε μουστάκι αν ο Βαγγέλης γίνει πρωθυπουργός, προχθές στον Μίλωνα. Ο Δημήτρης, όπως λέει, στρατεύτηκε για τη Β’ Αθηνών και δίνει τη μάχη στην παράταξη και στο κόμμα που τόσα χρόνια υπηρετεί.\n•Σταθερά η πρώτη επιλογή μου για τη Β’ Αθηνών είναι ο εκ των συγγραφέων της πράσινης διακήρυξης τότε, για όσους γνωρίζουν, Πέτρος Ευθυμίου. Ο Πέτρος μαζί με τον Ναπολέοντα του Κινήματος χτένισαν την ιδρυτική διακήρυξη της 3ης Σεπτέμβρη και τότε είπε ο Ανδρέας «Συ ει Πέτρος» κ.τ.λ. κ.τ.λ. «οικοδομήσαι μοι το Κίνημα».\n•Αυτό δεν είναι Διεθνές Νομισματικό Ταμείο, αλλά διεθνές καμπαναριό. Όλο νταν νταν στέλνει στις φτωχές χώρες, λες και εκείνες φταίνε που οι ίδιοι οι καμπανάρχες τις χρεοκόπησαν.\n•Στη Β’ Αθηνών ο πράσινος εμφύλιος συνεχίζεται τόσο έντονος, που αναμένονται μεγάλες σφαγές και αποκαλύψεις.\n•Τα γαλάζια ψηφοδέλτια δεν είχαν τόσο μεγάλες εκπλήξεις στα ονόματα που ανακοινώθηκαν όσο στα ονόματα που αποχώρησαν.\n•Να προσέχει ο πολυτηλεοπτικός υπουργός μη χάσει στο τέλος και την εικόνα και την κάλπη. Τα ψεύτικα τα κόλπα τα μεγάλα δεν περνάνε σήμερα με όρους τηλεόρασης, και με όρους προστασίας οι χαμένοι δεν έχουν ανάγκη από προστάτες.\n•Κάτι ψιθυρίζεται για επιστροφή Λαλιώτη. Άντε, να χαρεί λίγο ο φίλος μου ο τσολιάς.\n•Έρχεται και η BlackRock και άντε να δεις τι τραπεζώματα θα υπάρξουν από εδώ και πέρα.\n•Προσοχή στους ψηφοφόρους. Κάποιοι δαγκώνουν και πρέπει να προσέχουν ιδιαίτερα, γιατί το λάθος μετά το κλείσιμο της κάλπης δεν αναγνωρίζεται.\n•Ευτυχώς που ήρθε ο ιταλός Επίτροπος για να μάθουμε ότι υπάρχει ακόμα πρωθυπουργός, ο Λουκάς Παπαδήμος.\n•Το έλα να δεις γίνεται με τις ανακεφαλαιοποιήσεις των τραπεζών.\n•Ποιος φοβάται μη μαδήσει τη Μαργαρίτα ο Άκης;\n•Για ποιον συνεργάτη του είπε ο Άκης «υπάρχουν άγραφοι νόμοι, που είναι πιο ισχυροί από εκείνους των δικαστών»;\n•Όλοι ξορκίζουν την Ελλάδα, όλοι δεν θέλουν να μας μοιάσουν, αλλά όλοι έβαλαν το χεράκι τους να φθάσουμε σε ετούτα τα μαύρα χάλια.\n•Είμαστε όλοι Ολάντ, είμαστε όλοι γάλλοι σοσιαλιστές. Καλή νίκη σήμερα, Φρανσουά.\n•Κι όμως, η Ισπανία θα μπει σύντομα σε μηχανισμό στήριξης, ό,τι και να κάνει ο Ραχόι. Οι αγορές θα κάνουν τους Ισπανούς… σπανούς σύντομα.\n•Φυλ…ΑΚΗ. •ΑΙΔΩΣ… Ο κόσμος χάνεται κι αυτοί κοκορομυαλιάζουν. •Και τα μυαλά στα κοκο… ρέτσια.…


Nέο ΣΟΚ στην Ευρώπη! Πυροβολισμοί στο Μόναχο- Τζιχαντιστής... - Star.gr\nΚΟΣΜΟΣ Παρασκευή, 22 Ιουλίου 2016, 20:20\nNέο ΣΟΚ στην Ευρώπη! Πυροβολισμοί στο Μόναχο- Τζιχαντιστής ή ακροδεξιός ο δράστης\nΈνα νέο σοκ έρχεται να ταράξει την Ευρώπη, μετά από επίθεση σε εμπορικό κέντρο στο Μόναχο, η οποία αφήνει πίσω της νεκρούς και τραυματίες. Η γερμανική αστυνομία κάνει λόγο για πολλούς νερκούς. Κάποια μέσα αναφέρουν ότι υπάρχουν τουλάχιστον 15 νεκροί. Το Γαλλικό Πρακτορείο και το CNN λένε ότι υπάρχει ένας νεκρός και 10 τραυματίες.\nΠλήρης αστυνομική επιχείρηση βρίσκεται σε εξέλιξη και ακόμα οι πληροφορίες είναι συγκεχυμένες.\nΆγνωστος άνδρας άνοιξε πυρ το απόγευμα της Παρασκευής στο εμπορικό κέντρο OEZ -Olympia-Einkaufszentrum, το οποίο έχει αποκλειστεί από ισχυρές δυνάμεις της αστυνομίας και της Αντιτρομοκρατικής Υπηρεσίας.\nΑκόμη, δεν έχει γίνει γνωστό, αν ο δράστης έχει συλληφθεί, αν είναι μέσα στο εμπορικό κέντρο, ή αν έχει διαφύγει, σύμφωνα με τον ανταποκριτή του STAR στο Μόναχο, Θάνο Αθανασίου. Οι γερμανικές αρχές λένε ότι μπορεί να μην ήταν μόνο ένας ο δράστης, αλλά περισσότεροι.\nΕικάζεται ότι πρόκειται για τζιχαντιστή– «μοναχικό λύκο», όμως κάποια ξένα μέσα ενημέρωσης αναφέρουν ότι πρόκειται για γνωστό ακροδεξιό, χωρίς καμία από τις δύο πληροφορίες να επιβεβαιώνονται. Πάντως, οι πρώτες πληροφορίες αναφέρουν ότι στόχος του ήταν το μετρό και ότι ήταν αποφασισμένος να σκοτώσει.\nΓερμανικά μέσα έγραψαν ότι δράστης της επίθεσης μπορεί να είναι ακροδεξιός Samuel Hyde.\nΗ κυκλοφορία του μετρό και του τραμ έχει διακοπεί. Η αστυνομία ζητά από τον κόσμο να μην κυκλοφορεί.\nΣτο βίντεο βλέπετε εικόνες απόλυτου πανικού και τους ανθρώπους να τρέχουν να σωθούν.\nΚι όλα αυτά, λίγες μέρες μετά την επίθεση με μαχαίρι τζιχαντιστή σε τρένο της Γερμανίας και το αιματοκύλισμα στη Νίκαια της Γαλλίας.


«Υπάρχει κόσμος στην Αλεξανδρούπολη με ευαισθησία στην 7η τέχνη» - Η ΓΝΩΜΗ\n«Υπάρχει κόσμος στην Αλεξανδρούπολη με ευαισθησία στην 7η τέχνη»\nCinema-Θέατρο Πολιτισμός Συνεντεύξεις 1 Οκτωβρίου 2021\tby news-room\t0Likes\nΣυνέντευξη με την Δήμητρα Μαργαριτίδου, Καλλιτεχνική διευθύντρια του AXD Short Film Festival\nΤο Φεστιβάλ έχει γενέθλια και διοργανώνει βραδιά ταινιών μικρού μήκους το Σάββατο 2 Οκτωβρίου με ώρα έναρξης στις 20:30 ραντεβού στον Θερινό Κινηματογράφο Φλοίσβο!\nΤι κι αν φθινοπώριασε; Εμείς όσο ακόμα μπορούμε ΜΕΝΟΥΜΕ ΕΞΩ κι ανταμώνουμε ξανά στον Θερινό Κινηματογράφο Φλοίσβο το Σάββατο 2 Οκτωβρίου για μια ξεχωριστή προβολή.\nΤο AXD Short Film Festival γιορτάζει και διοργανώνει βραδιά ταινιών μικρού μήκους με ώρα έναρξης στις 20:30.\n«Ελάτε να θαυμάσουμε μοναδικές μικρού μήκους ταινίες απ’ όλο τον κόσμο με τη συνοδεία ενός απολαυστικού ποτού. Φόρεστε τις ζακέτες σας κι ελάτε να ταξιδέψουμε μαζί σε κόσμους συναρπαστικούς! Γέλιο, μυστήριο, ρομάντζο και σασπένς κάτω απ’ τον έναστρο ουρανό….» είναι το μήνυμα των διοργανωτών που μας απευθύνουν σχετικό κάλεσμα.\nΗ ΓΝΩΜΗ συνομίλησε με την Δήμητρα Μαργαριτίδου, Καλλιτεχνική διευθύντρια του AXD Short Film Festival για αυτήν την Φθινοπωρινή κινηματογραφική έκπληξη, μας έκανε έναν μικρό απολογισμό του 2ου φεστιβάλ που προηγήθηκε το καλοκαίρι, ενώ μας αποκάλυψε τα μελλοντικά σχέδια της φιλόδοξης ομάδας νέων της περιοχής μας που αγαπούν τον κινηματογράφο\n– Ο θεσμός του ΑXD Short Film Festival μας επιφυλάσσει μια έκπληξη για το Σάββατο στο Θερινό Κινηματογράφο Φλοίσβο. Όσοι ανταποκριθούν στο κάλεσμά σας τι να αναμένουν;\nΓέλιο, μυστήριο, ρομάντζο και σασπένς κάτω απ’ τον έναστρο ουρανό πλάι στο κύμα σε μια προβολή με μοναδικές ταινίες μικρού μήκους απ’ όλο τον κόσμο! Παρά τα σημεία των καιρών να μείνουμε μακριά ο ένας απ΄τον άλλο, ανταμώνουμε ξανά για να ζήσουμε νέες πραγματικότητες με όχημα τον κινηματογράφο.\n– Πώς πήρατε αυτήν την απόφαση και μάλιστα σε μια περίοδο που δεν … συνηθίζεται ανοιχτή προβολή στην Φθινοπωρινή μας πόλη;\nΣαν πέρσι τέτοια μέρα τον Οκτώβριο πραγματοποιήθηκε το πρώτο AXD Short Film Festival. Έχουμε γενέθλια λοιπόν και θα θέλαμε να γιορτάσουμε παρέα με τον κόσμο. Οι προβολές θα γίνουν στον γνώριμο <<Φλοίσβο>>, αφενός συμβολικά γιατί είναι ο χώρος της διεξαγωγής του ετήσιου φεστιβάλ και αφετέρου επειδή προτιμάμε κάποιον εξωτερικό χώρο για να μην αποκλειστεί σε κανέναν η πρόσβαση στον κινηματογράφο λόγω των τωρινών μέτρων.\nΔιαβάστε ακόμη : Συνεχίζονται οι προβολές της Κινηματογραφικής Λέσχης Αλεξανδρούπολης\n– Η δεύτερη διοργάνωση το φετινό καλοκαίρι άφησε χαμόγελα και υποσχέσεις. Τα σχέδια για το 3ο Φεστιβάλ έχουν ξεκινήσει;\nΝαι, βέβαια. Ήδη λίγο μετά το τέλος του δεύτερου φεστιβάλ έχουμε ξεκινήσει την προετοιμασία για το τρίτο. Συλλέγουμε τις νέες ταινίες και σχεδιάζουμε σιγά σιγά τις δράσεις και την καλλιτεχνική κατεύθυνση του επόμενου φεστιβάλ. Είμαστε μια ομάδα νέων απ’ την πόλη που αγαπάμε τον κινηματογράφο κι αυτό που κάνουμε, οπότε η ενασχόληση με το φεστιβάλ είναι μια συνεχής διαδικασία που γεμίζει κι εμάς τους ίδιους.\n– Αυτό που ξεχώρισε στην προσπάθειά σας είναι το γεγονός ότι πέρα από το καθαρά κινηματογραφικό κομμάτι, πραγματοποιήθηκαν και εξαιρετικές παράλληλες δράσεις και εκδηλώσεις. Αλήθεια, ήταν η ανταπόκριση του κόσμου αυτή που περιμένατε; Σας δικαίωσε το αποτέλεσμα;\nΕυχαριστούμε για τα καλά σας λόγια. Οι προβολές μας ήταν γεμάτες με κόσμο κι αυτό μας δίνει κουράγιο να συνεχίσουμε αυτό που κάνουμε. Επιπλέον, προσπαθήσαμε να εντάξουμε διάφορες παράλληλες δράσεις με στόχο να αποτελέσει το φεστιβάλ έναυσμα σε νέα άτομα να ασχοληθούν με τον κινηματογράφο και να γνωρίσουν τα παρασκήνια του να φτιάχνεις μία ταινία. Έστω κι ένας να μπόρεσε να εμπνευστεί εμείς είμαστε χαρούμενοι!\n– Τι εκλάβατε από τον κόσμο που βρέθηκε στις δράσεις του ΑXD Short Film Festival και ποιο το δικό σας μήνυμα σε όσους σας στήριξαν;\nΚαταλάβαμε πως υπάρχει κόσμος στην Αλεξανδρούπολη με ευαισθησία στην έβδομη τέχνη και τις τέχνες γενικότερα, γνωρίσαμε μέσω του φεστιβάλ εξαιρετικούς ανθρώπους που αγκάλιασαν την προσπάθεια μας και τους ευχαριστούμε θερμά.


ΚΟΡΙΝΘΙΩΝ ΒΙΟΣ ΚΑΙ ΠΟΛΙΤΕΙΑ: Ο Δήμαρχος πατάει ήδη στο 2011\nΟ Δήμαρχος πατάει ήδη στο 2011\nΣε μία μελιστάλακτη, από πάσης απόψεως, εκπομπή της κας Τζένης Σουκαρά, την περασμένη Παρασκευή, ο Αλέκος Πνευματικός ξεκίνησε το προεκλογικό Πάρτι.\nΑν αναρωτιέστε γιατί, η απάντηση είναι απλή: Θα είναι υποψήφιος ΟΠΩΣ και να γίνει! Με ή Χωρίς το χρίσμα – στήριξη του Πασόκ!\nΜε μία προσεκτικά διατυπωμένη απάντηση ισοπέδωσε –όπως πάντα- συντρόφους κριτές και συντρόφους αντιπάλους, προβάλλοντας εαυτόν ως την μόνη, για αυτούς, επιλογή πέραν της οποίας ουδέν άξιον λόγου!\nΗ γνωστή γκεμπελική μέθοδος της χειραγώγησης (του κόμματος) σε συνδυασμό με ένα ξεκάθαρο εκβιασμό της ούτως ή άλλως καθόδου του.\nΓια αυτόν, η πολιτική αξιολόγηση (σύμφωνα με πληροφορίες του) είναι θετική! Σωστά. Διατί να το κρύψωμεν άλλωστε! Ο μεν ένας των αξιολογητών είναι ο Γραμματέας για τον οποίον υπάρχουν φήμες ότι έχει δεχθεί πρόταση όχι μόνο για συμμετοχή στο ψηφοδέλτιο αλλά και αντί-δημαρχία με το άμα, ο δε δεύτερος αξιολογητής είναι εν ενεργεία αντιδήμαρχος του ιδίου, σε αυτή την δημαρχιακή θητεία. Τι κρίση αξιολόγησης θα μπορούσαν να δώσουν; Ρωτούν τον λύκο για τον σκύλο; Το απόλυτο βραχυκύκλωμα!\nΟι Βουλευτές; Ποιος θα μπορούσε να τα βάλει μαζί του;\nΟ κ.Μανωλάκης κάνει μπάνιο στα Καλάμια. Ο κ.Μπεγλίτης ακόμα βλέπει τα πανώ για τον Ισθμό από το μπαλκόνι του πολιτικού του γραφείου. Η κα Φαρμάκη, είναι πολύ λίγη μπροστά του.\nΟι αντίπαλοι του; Ναι, είναι κάποιος Χασικίδης – εν ενεργεία δήμαρχος και αυτός- αλλά ποιος μιλάει για αυτόν; Ο κύριος τίποτα δεν έχει άλλη λύση. Όπως και ό έτερος αντίπαλος, κάποιος Λέκκας, έχουν ήδη «υπογράψει» την ένταξη τους στο πόστερ του.\nΗ μπάλα λοιπόν στην σέντρα και το πάρτι αρχίζει.\nΌποιον βρούμε μπροστά μας, δεξιό, αριστερό κλπ του τάζουμε και μία αντί-δημαρχία. Τι πρώην και νυν δήμαρχοι, τι πρώην και κυρίως νυν δημοτικοί σύμβουλοι, ανεξαρτήτως αποχρώσεως, τι ψώνια καλλιτεχνικά και δημοσιογραφικά, τι υπαλλήλους και στελέχη, ανεξαρτήτως κόμματος, τι επαγγελματίες, προέδρους και απλούς. Οι πάντες για τον έναν, τον μοναδικό, τον αδιαμφισβήτητο! Νο problem!\nΤο μόνο πρόβλημα – αν είναι πρόβλημα-, το επιχειρησιακό σχέδιο του νέου δήμου. Και αυτό όμως έχει πάρει την πορεία του. Οσονούπω και θα λυθεί και αυτό. Για τα πάντα υπάρχουν λύσεις στο τσεπάκι (το θυμάστε;) του δημάρχου!\nΟ Δήμαρχος πατάει ήδη στο 2011! Αν όχι σίγουρα, τουλάχιστον κοντά στο 2ο εξάμηνο!\nΑυτό έβγαλε η συνέντευξη με την μελιστάλακτη κα Σουκαρά.\n[Αυτό δεν ήταν ύφος Τζενάκι, δεν ήταν ερωτήσεις αυτές, ήταν η Φωτούλα 25η Μαρτίου, σε περιγραφή του έργου του δημάρχου! Κρίμα.]\nΕντύπωση όμως μας κάνει η στάση του κ. Χασικίδη. Μοιάζει να περιμένει απαθής το αποτέλεσμα της αξιολόγησης του. Δεν έχει καταλάβει άραγε ο γιατρός, ότι είναι μία μοναδική ευκαιρία να αλλάξει σελίδα και το Πασοκ και η πόλη της Κορίνθου; Έχει απέναντι του έναν αντίπαλο με αποδεδειγμένη εκτός Πασοκ συμπεριφορά. Έναν καθαρό εκπρόσωπο του παλιού Πασοκ. Κομματικά απρόβλεπτο, με πολυτάραχη αρνητική θητεία. Ο κ. Χασικίδης είναι το ακριβώς αντίθετο. Γιατί λοιπόν δεν προβάλλει εαυτόν και δεν αντιπαρατίθεται; Το παιχνίδι κύριε Χασικίδη δεν έχει τελειώσει ακόμα και ο αντίπαλος παίζει βρωμο-βραζιλιάνικα. Βγείτε. Μιλήστε. Αγωνιστείτε. Αυτό που μετράει για τώρα, αλλά και για το μέλλον, είναι ο αγώνας.\nΑκόμα και αν χάσετε να μην χάσετε με τα χέρια κατεβασμένα!\nΑναρτήθηκε από Κορινθίων Βίος και Πολιτεία στις 8:14 π.μ.\nΕτικέτες Εκλογές, Οι Απέναντι, Στην Επικαιρότητα, Συμβαίνουν και αυτά


Απόστολος Ρουβάς: Η ατάκα που ακούστηκε on air για την προσωπική του ζωή και τον έφερε σε αμηχανία! | Gossip-tv.gr\nΑπόστολος Ρουβάς: Η ατάκα που ακούστηκε on air για την προσωπική του ζωή και τον έφερε σε αμηχανία!\n«Τα έχασε» ο Απόστολος Ρουβάς με την ατάκα που ακούστηκε στον αέρα της εκπομπής, Πάμε Δανάη!\nΤι συνέβη; Μεγάλη Πέμπτη και ο Απόστολος Ρουβάς έβαφε κόκκινα αυγά. Ο μάγειρας είπε ότι είναι η πρώτη φορά που βάφει αυγά… και η γιαγιά Τούλα, η μητέρα της Βίκυς Σταυροπούλου τότε του έδωσε μία υπέροχη ευχή!\nΗ γιαγιά Τούλα του είπε τότε: «Και του χρόνου λοιπόν να τα βάψεις με τη γυναίκα σου, άντε….»! Τότε εκείνος έσκυψε το κεφάλι, γέλασε και είπε «Έτσι έτσι…» και η Δανάη Μπάρκα πρόσθεσε: «Του χρόνου διπλός!»!\nΤι να πει και εκείνος που ήρθε σε δύσκολη θέση, «να οι γαμοαποκαλύψεις» και γέλασε!\nΗ δε γιαγιά Τούλα είπε: «Έχω μάθει να τα παντρεύω μικρά τα παιδιά μου» και ο Απόστολος άλλαξε συζήτηση αφού έβαφε τα αυγά και ήθελε να πει τα μυστικά του!\nΝα σας υπενθυμίσουμε ότι ο Απόστολος όταν ήταν καλεσμένος στην εκπομπή Μεσάνυχτα είχε αποκαλύψει στην Ελεονώρα Μελέτη: «Τη δεδομένη στιγμή δεν είμαι μόνος. Δήλωση. Αυτό είναι κάτι που δε μοιράζομαι εύκολα. Το πόσο καιρό είμαι με έναν άνθρωπο, γιατί είμαι, ποιος είναι, είναι κάτι τελείως προσωπικό δικό μου. Μπορεί να το μαθαίνουν τώρα αλλά μπορεί να μην είναι τώρα, να είναι πιο παλιό», ενώ στη συνέχεια αποκάλυψε ότι αρκετές φορές μαγειρεύει για τη σύντροφό του.\nΔείτε το συγκεκριμένο στιγμιότυπο από την εκπομπή, Πάμε Δανάη!


Συγκροτήθηκε σε σώμα το νέο Δ.Σ. της Ένωσης Iδιoκτητώv Ημερησίων Εφημερίδων Αθηνών\n29-01-2021 • 21:08μμ\nΤο νέο ΔΣ θα δραστηριοποιηθεί στη συνέχιση επαφών με θεσμικούς φορείς για τη στήριξη του κλάδου των εφημερίδων\nΠραγματοποιήθηκε σήμερα, Παρασκευή 29 Ιανουαρίου, η διεξαγωγή των εργασιών της έκτακτης Γενικής Συνέλευσης της Ένωσης Iδιoκτητώv Ημερησίων Εφημερίδων Αθηνών, κατά την οποία διενεργήθηκαν εκλογές και συμπληρώθηκε το Διοικητικό Συμβούλιο της Ενώσεως.\nΑκολούθως, το Διοικητικό Συμβούλιο σε πλήρη σύνθεση συνήλθε σε συνεδρίαση και συγκροτήθηκε σε σώμα ως εξής:\nΟ κ. Αλέξης Σκαναβής, Πρόεδρος\nΟ κ. Κωνσταντίνος Γέρου, Αντιπρόεδρος\nΟ κ. Τάσος Μπούρας, Γραμματέας\nΟ κ. Κώστας Γκαβούνας, Ταμίας\nΟ κ. Ιωάννης Φιλιππάκης, τακτικό μέλος\nΟι κ.κ. Δημήτρης Στεφανάκης και Γεώργιος Μιχαλόπουλος εξελέγησαν από την ΓΣ ως αναπληρωματικά μέλη.\nΤο νέο ΔΣ θα δραστηριοποιηθεί τόσο στη συνέχιση των επαφών με θεσμικούς φορείς για τη στήριξη του κλάδου των εφημερίδων, όπως επίσης και για την πολύ σημαντική ολοκλήρωση της διαδικασίας για την διεύρυνση των μελών της ΕΙΗΕΑ.\nΈνωση Ιδιοκτητών Ημερησίων Εφημερίδων Αθηνών ΕΙΗΕΑ


Έτοιμος για το πρώτο βήμα κόντρα στη Μόλντε ο Άρης – Ποιό κανάλι το δείχνει – ΤΥΠΟΣ ΧΑΛΚΙΔΙΚΗΣ\nΈτοιμος για το πρώτο βήμα κόντρα στη Μόλντε ο Άρης – Ποιό κανάλι το δείχνει\n8 Αυγούστου 2019 - 11:11\nΣήμερα στις 20:00 για τον Γ’ προκριματικό γύρο του Europa League\nΤις βάσεις για την πρόκρισή του στην επόμενη φάση του Europa League φιλοδοξεί να βάλει ο Άρης καθώς απόψε (8/8, 20:00 – Cosmote TV) αντιμετωπίζει στο “Aker Stadion” την Μόλντε για τον Γ’ προκριματικό γύρο της διοργάνωσης. Η πρωτοπόρος της Eliteserien κάθε άλλο παρά ευκαταφρόνητος αντίπαλος είναι, ωστόσο η ομάδα του Σάββα Παντελίδη έχει αποδείξει πως τα καταφέρνει καλά και στα δύσκολα.\nΟ Έλληνας τεχνικός, λόγω τιμωρίας, θα δει το παιχνίδι από τις εξέδρες ωστόσο έχει φροντίσει να προετοιμάσει κατάλληλα τους ποδοσφαιριστές του σε συνεργασία με το βοηθό του, Άκη Βάβαλη, που θα βρίσκεται στον πάγκο, όπως μεταδίδει το ΑΠΕ-ΜΠΕ. Η ψυχολογία στο στρατόπεδο των “κιτρίνων” είναι σε υψηλά επίπεδα μετά την πρόκριση επί της ΑΕ Λεμεσού που ήρθε μάλιστα μέσα στην Κύπρο: το πέναλτι του Νικολά Ντιγκινί ήταν αυτό που έκανε τη διαφορά ανάμεσα στις δυο ομάδες, μετά το 0-0 στο “Κλεάνθης Βικελίδης”.\nΙδιαίτερες εκπλήξεις στην ενδεκάδα του Άρη δεν αναμένονται, με τον Κουέστα να υπερασπίζεται την εστία του, τον Σούντγκρεν να αγωνίζεται σε ρόλο δεξιού μπακ και τον Κόρχουτ στην άλλη πλευρά, ενώ το δίδυμο Ρόουζ, Βέλεθ δεν “σπάει” στα στόπερ. Στα χαφ, οι Μπάσα και Ματίγια φαίνεται πως έχουν “σίγουρες” τις θέσεις τους, όπως και ο Ιντέγε στην κορυφή της επίθεσης, με τον Ντιγκινί να κινείται σε ρόλο αριστερού εξτρέμ. Μια θέση “παίζεται” στη δεξιά πτέρυγα της επίθεσης ανάμεσα στον – ετοιμοπόλεμο πλέον – Λάρσον και τον Φετφατζίδη, ενώ ίσως μείνει στον πάγκο ο Τόνσο για να ξεκινήσει ο Νίκο Μαρτίνες, εφόσον ο Παντελίδης επιλέξει να θωρακίσει περισσότερο τα μετόπισθεν.\nΗ Μόλντε, που μετά από 17 αγώνες στο εγχώριο πρωτάθλημα βρίσκεται στην κορυφή του Νορβηγικού πρωταθλήματος με 36 βαθμούς (11-3-3 και 39-16 τέρματα), στηρίζεται κατά κύριο λόγο στην επιθετική της γραμμή. Δεν είναι τυχαίο πως τρεις παίκτες της ομάδας του Έρλινγκ Μόε φιγουράρουν στη λίστα των πρώτων σκόρερ, με τον αριστερό εξτρέμ Όζι Ομοϊχουάνφο να έχει φτάσει τα 10 γκολ, τον μεσοεπιθετικό Μάγκνους Έικρεμ να είναι στα 9 και τον φορ Λέκε Τζέιμς στα 7!\nΓια να βρεθεί στο δρόμο του Άρη, η Μόλντε απέκλεισε στον Α’ προκριματικό γύρο του Europa League την ισλανδική KR Ρέικιαβικ (7-1 εντός, 0-0 εκτός) και στο Β’ την Τσουκαρίτσκι από τη Σερβία (0-0 εντός, 1-3 εκτός).\nΟ Μόε αναμένεται να παρατάξει την ομάδα του με το αγαπημένο του 4-2-3-1: Ο Κράνιτς θα είναι κάτω από τα δοκάρια, ο Χάραλντσαϊντ στο δεξί άκρο της άμυνας και ο Χάουγκεν στο αριστερό, με τους Μπιόρνμπακ και Γκάμπριελσεν (ή Φόρεν) να συνθέτουν το κεντρικό αμυντικό δίδυμο. Οι Άουρσνες και Χουσαϊν (ή Έλινγκσεν) θα είναι τα δυο χαφ ενώ πίσω από τον προωθημένο Τζέιμς θα ξεκινήσουν – από δεξιά προς τα αριστερά – οι Χέσταντ, Έκρεμ και Ομοϊχουάνφο.\nΥπενθυμίζεται πως όποια από τις δυο ομάδες πάρει την πρόκριση για τα Play Off του Europa League, θα βρει μπροστά της το νικητή του ζευγαριού Παρτιζάν – Μαλάτιασπορ (22/8 στη Σερβία ή την Τουρκία το πρώτο ματς, στις 29 ο επαναληπτικός).\nΔιαιτητής της αναμέτρησης στο “Aker Stadion” θα είναι ο Ιταλός Μαουρίτσιο Μαριάνι με βοηθούς τους συμπατριώτες του Ματέο Πασέρι, Βαλεντίνο Φιορίτο ενώ τέταρτος διαιτητής θα είναι ο, επίσης Ιταλός, Τζιαμπάολο Καλβαρέζε.\nΠροηγούμενο «Αντίο» του Πέδρο Ενρίκε από τον ΠΑΟΚ – Μεταγραφή στην Καϊσέρισπορ\nΕπόμενο Βουλγαρία: Δεν περιορίστηκε η εξάπλωση της αφρικανικής πανώλης χοίρων